Camille Fauque - Hego Amerika\nAtala: Hego Amerika\n2008-12-10\t20:55:58, Atalak: Hego Amerika, 31 hitz Argentinako abelazkuntza gainbehera dator\nHaragia da argentinarren dietaren oinarria. 7 egunetatik 6etan okela jaten dute. Biztanle eta urteko 80 kilo inguru kontsumitzen da. Bestetik, jendeak okela auzoko harakinari erosten dio konfiantza harengan jarria dute supermerkatuan baino.\nZabaldu•Bildu•Twitter•\tErantzun\t2008-08-18\t12:30:36, Atalak: Hego Amerika, 83 hitz Gizakia aparta da\nBuenos Aireseko Jose Tiburcio Borda ospitaletik aireratzen dituzte Colifata irratiko saioak. Buruko gaitzak dituzten gaixoentzako zentroa da, eta haiek dira saio horietako protagonistak. Buenos Airesen lunfardoa hitz egiten dute, eta, lunfardoz, ero esan nahi du colifato-k edo colifata-k. Alfredo Olivera medikuak, 1991ean martxan jarri zuen irratia, gaur Udalak ospitalea itxi nahi du, han bulegoak eraikitzeko. Colifato eta colifatak telebistako izar bilakatu dira, halaber, Aquarius enpresak egindako iragarkiaren eskutik. Larunbatetan aireratzen dituzte Colifatako saioak zuzenean, 14:30etik 18:30era. Gainera, webgunea badute: www.lacolifata.org Zabaldu•Bildu•Twitter•\tErantzun\t2008-07-12\t13:04:57, Atalak: Hego Amerika, 197 hitz Pablo Neruda & Alicia Urrutia\n1969an Pablo Neruda idazle txiletarrak eskuz idatzitako “Álbum de Isla Negra” liburua aurkitu du abokatu eta bildumagile txiletar batek. Pablok bere emazte Matildek zuen ilobari eskeinitako amodiozko olerkiak ditu liburuak. 60ko hamarkadan senar-emazteek Matilderen iloba eta haren alaba, Isla Negra herrian zuten etxean hartu zituzten. Garai hartan ilobak, Alicia Urrutiak, 25 urte baino ez zituen eta bere osabak aldiz 60. Hala ere, pasiozko harreman hark gutxi iraun zuen, Matilde jakinaren gainean zegoelako eta ohean aurkitu zituenean iloba etxetik bota zuelako. Hona hemen 1971n Aliciak Pablori bidalitako ohar bat: «Pablo amor, quisiera que esta carta te llegue el 12 de julio de tu cumpleaños. Pablo amor que seas feliz. Todas las horas del día y de la noche, estés donde estés y con quien sea, sé feliz, te recordaré, pensaré en ti alma mía. Mi corazón está tibio de amarte tanto y pensar en ti. Amor amado amor, te beso y te acaricio todo tu cuerpo amado. Amor amado amor amor amor mío amor. Tu Alicia que te ama». Saia zaitez Aliciak idatzitako oharra itzultzen.\tZabaldu•Bildu•Twitter•\tErantzun\t2008-04-30\t22:24:40, Atalak: Hego Amerika, 163 hitz Txilen ezagutu nuen\nHenrike Knörr euskaltzain eta filologoa hil da. Euskaltzaindiko Iker sailburua zen, eta EHUko katedraduna. Tarragonan sortu zen 1947an, baina Gasteizen bizi zen umetatik. Argitalpen ugari utzi ditu. Onomastika eta toponimia ziren Knörren iker eremu maiteetako batzuk.2004ko azaroaren 11n Henrike Knörrek “Un paseo cultural por el País Vasco” hitzaldia aurkeztu zuen Pontificia Universidad Católica de Chile-n eta hurrengo egunean “España después de la dictadura:1975-2004: Una pespectiva sociocultural” berbaldia eskaini zuen Pontificia Universidad Católica de Valparaiso-n. Euskaltzaindiaren lehendabiziko bisita ofiziala izan zen hura eta niretzat estreinako aldiz euskaltzain oso bat ezagutzen nuela. Nahiz eta Onomastikan aditua izan Henrikek ez zuen ezagutzen nire izenaren esanahia. Beraz, lasaitasun ederra hartu nuen hori entzutean, jende askok galdetzen baitit nondik datorren eta zer esanahi duen. Nire bidaian jende asko ezagutu nuen, baina Knörr eta bere emaztearen bisitak indarra eman zidan aurrera egiteko. Eskerrik asko bikote!!!.\tZabaldu•Bildu•Twitter•\t3 erantzun\t2007-09-09\t13:36:34, Atalak: Hego Amerika, 107 hitz Anakena hondartza\n2003. urtean, Jennifer Vanderbes idazle amerikarrak Easter Island eleberria idatzi zuen. 1913. urtean, Elsa Pendleton, protagonistak, bidaia bat egiten du bere ahizparekin eta bere senar antropologoarekin Pazko uhartera. Ingalaterrako portutik irteten dira eta urte bete ematen dute itsasoan irlara heldu arte. Kanpamentua Anakena hondartzan kokatzen dute, hau da, argazkian ikusten duzuen hondartza zoragarri honetan. Elsak “Maori Rongo Rongo” idazkera misteriotsua ikertuko du eta Edwardek berriz moaiak aztertuko ditu. Irlak bi hondartza ditu, bata Anakena eta bestea Ovahe eta irlan zehar, 270 ahu edo altare daude eta 900 moai baino gehiago. Argazkian Ahu Nau-Nau altarea ikus dezakezue. Ea asmatzen duzuen, nola esaten da kaixo eta agur Rapa Nui hizkuntzan?.\tZabaldu•Bildu•Twitter•\t2 erantzun\t:: Hurrengo orrialdea >>\tAzken erantzunak\nIraia Biteri naiz eta Basauriarra naiz.Euskara irakasle gisa lan egiten dut Gabriel Aresti Euskaltegian 2006tik. Nire blogean jorratuko ditudan gaiak, gai zabalak izango dira, baina beti izango dute harremana hizkuntza berarekin. Bi urtez Santiago de Txilen egon nintzenez, biziki interesatzen zait Hego Amerika, eta horren berri ere nire blogean emango dut. Bestetik, nire formakuntza akademikoa ahaztu gabe, Psikologia eta Lingüistikako lanak argitaratzen saiatuko naiz. Beraz, hemen duzu aukera bikaina hizkuntzan trebatzeko, pixka bat bidaiatzeko eta gure psikiak nola funtzionatzen duen ikertzeko. Ongi etorri! | Hurrengoak >


Homosexualitatea – 4 orrialdea – Euskal Herriko Gay-Les Askapen Mugimendua\nHainbat kritika eragin ditu transfobia sustatuz igandean Euskal Herrira iritsiko den autobusak\n1 martxoa, 2017 /in Erlijioa, Euskal Herria, HOMOFOBIA, Homosexualitatea, Politika, Transexualitatea /by Editorea\nMartxoaren 5etik 12ra bitartean igaroko da Hego Euskal Herriko lau hiriburuetatik. Asironek eta Urtaranek iragarri dute Iruñean eta Gasteizen sartzea eragozten saiatuko direla. Eneko Goia Donostiako alkateari ere eskatu diote ez uzteko autobusari Donostian ibiltzen, baina erantzun du ez duela eskumenik horretarako.\n“Badira zakila duten neskak eta bulba duten mutilak” leloarekin abiatu zuen kanpaina bat Chrysallis elkarteak, eta, hari erantzunez, kontrako mezua idatzia duen autobus bat kaleratu du Hazte Oir talde ultrakatolikoak. “Mutilek zakila dute, emakumeek bulba dute. Ez zaitzatela engaina. Gizon jaiotzen bazara, gizona zara. Emakumea bazara, hala jarraituko duzu”.\nHaserrea eragin du kanpainak, eta hasiak dira erreakzio politikoak ere. Jaurlaritzako Gizarte Gaietarako sailburu Beatriz Artolazabalek errespetua eskatu du “adingabe eta transexualentzako”, eta gogorarazi du legeak debekatu egiten duela inor generoagatik baztertzea. Hala, halako bazterketak amaitzeko lanean jarraitzeko deia gin die erakunde eta alderdiei.\nDonostiako Irabaziko bozeramaile Amaia Martinek Eneko Goia alkateari eskatu dio galaraz diezaiola autobusari Gipuzkoako hiriburuan ibiltzea. Gogorarazi du Chrysallisen kanpainaren helburua zela haur transexualen errealitatea gizarteratzea eta nortasun sexualen errespetua sustatzea. Hazte Oir taldearenak, aldiz, “giza eskubideen eta genero indentitateagatik baztertutakoen legearen aurka” egiten du, Martinen esanetan. Goiak erantzun dio Martini ez berak eta ez udalak ez dutela eskumenik horretarako: “Alkatea naiz, baina ez jainkoa”.\nBere aldetik, EH BIlduk eskatu die instituzioei gaitzes dezatela Hazte Oirren kanpaina, eta aldiz babes ditzatela pertsona transexualen eskubideak eta haien alde lanean aritzen diren erakundeak. “Sektore ultrenek bultzatutako kanpainak ez du tokirik gure herrian”. Antzeko hitzak erabili ditu Geroa Baik ere eta babesa helarazi die LGTBI kolektiboko kideei.\nhttps://ehgam.eus/wp-content/uploads/2020/05/logo-275.png 0 0 Editorea https://ehgam.eus/wp-content/uploads/2020/05/logo-275.png Editorea2017-03-01 17:23:112017-03-01 17:23:11Hainbat kritika eragin ditu transfobia sustatuz igandean Euskal Herrira iritsiko den autobusak


Tartea (berria) – 2 orrialdea – Sarean\nEduki legalak topa eta eskuratzeko\nGero eta lagun gehiagok bilatzen ditu Interneten eduki libreak. Horrelako bideoak, testuak, audio artxiboak eta irudiak legezko eran parteka daitezke arazorik gabe eta aurrerantzean errazagoa izango zaigu horiek aurkitzea eta besteen esku jartzea: Googleri kontraeraso gogorra egiten ari zaion Yahook, horiei dedikatutako bilatzaile berezia jarri du martxan; Flickr-ek argazki libreak topatzeko eta erabiltzeko aukera ematen… Read More »\nFlickr, gure argazki bilduma baino gehiago\nNork bere argazkiak sarera igo, ordenatu eta galerietan besteek ikusteko moduan jartzea ahalbidetzen duen zerbitzua da Flickr. Askoz gehiago ere egin daiteke Flickr-en: argazkiei pribatutasun maila ezberdinak ezarri, edonork, gure lagunek edo guk bakarrik ikus ditzagun; argazki biltegi pribatu moduan erabili; RSS moduan publikatu… Gureak eta beste inorenak ere, bertan gordeta egonik, gure bitakoran erakusteko… Read More »\nOrdenagailua edo bestelako tramankulu bereziak erabiliz seinalea digitalizatu eta Interneten bidez bidalita komunikatzeko teknologiari IP ahotsa esaten zaio. Oraintsu arte ez da erabiltzaile arrunten artean hedatu, garapen fasean egonik, komunikazio kaxkarra lortzen zelako. Hala ere, berriki agertutako Skype programak kalitate oneko komunikazioa lortu du eta doakoa da. Gainera, berehalako mezularitza programek dituzten ezaugarri batzuk ere… Read More »\nJarioak nagusi sarean\nAspaldi aurreratu genuen hemen RSS sindikazioaren ahalmena eta etorkizunerako aukera asko zabaltzen zituela. Bada, kontzeptu hau, urak bezala, gainezka egin eta sarean dauden baliabide guztiak hartzen ari da. RSS jarioei esker gure gustoko iturriak bilduz egunkari pertsonalizatua egin dezakegu, webguneak banaka bisitatu gabe, aurki.com berriak erakusten digun moduan. Baina era berean gure irrati pertsonala eta… Read More »\nJakintza unibertsalizatzeko sekulako baliabidea da Internet, aintzinako entziklopedisten ametsa gauzatzeko aukera ekarri diguna. Jakintza, ordea, sarean ipini behar da, jendeak berau eskuratzeko aukera izan dezan. Bide horretan doaz Wikipedia eta eduki libreak sarean jartzen dituzten ekimenak, zein dibulgazioa egiten duten doako aldizkari elektronikoak. Zientziaren jendarteratzean aurrerapausu nabarmenak egin dira, baina zientzia ikerketaren zabalpenean oraindik eskema… Read More »\nUnibertsitateak dira, edo izan beharko lukete, beren eremuan erabilgarriak suerta daitezkeen aurrerapenak eta joerak egokitzen aitzindariak. Horregatik, ikastegi batzuetan konturatu dira bitakorek ezagutza hedatzeko eta ikasleentzako tresna baliagarriak direla. Irakasleak agindutako lanak idaztea eta inprimatuta ematea iragan milurteko kontua da. Orain bitakorak dira ikasle bakoitzak irakasleekin eta komunitate osoarekin harremanak izateko tresna. Gero eta unibertsitate… Read More »\nPodcast, gure irrati pertsonala\nAzkenaldion sarri entzuten den hitza dugu podcast, sareko azkenaurreko joera. Bitakoren inguruan sortua, testuak ezezik etxean eginiko audio grabaketak sarean eskuragarri jartzean datza podcasting-a. Saio bakoitza, bitakoretako albisteen antzera, RSS formatu moldagarrian argitaratzen denez, aukera asko ematen ditu podcasting-ak. Adibidez, MP3 entzungailu pertsonalak erabiliz internauta-entzule bakoitzak sor dezake bere irrati pertsonal modukoa, grabaketen aukera pertsonalizatua… Read More »\nAste honetan gurean teknologia arloko albiste nagusia aurki.com bilatzaileak izan duen birmoldaketa dugu, itxura aldaketarekin batera bi zerbitzu berri eta aitzindari jarri baititu abian: alde batetik Google News-en gisako albiste biltzailea da eta bestetik nork bere argitalpenik gogokoenen titularrak bildurik irakurtzeko zerbitzua, Bloglines-en antzekoa. Euskal sarean, bitakora berrien sorreraren ondorioz nabaritzen hasi garen atomizazioari aurre… Read More »\nWi-Fi sareak debekatzen\nEuskal Herriko udal batzuk, haririk gabeko Wi-Fi teknologia baliatuz, udalerriotako gune asko estaltzeko sareak egiten hasi dira azken urteotan, herritarrei doan edo oso gutxi ordainduta Internetera sartzeko aukera emateko. Sare horien bidez herritarren Internetera sartzea bultzatu nahi dute, sarbidea unibertsalizatzeko bidean, Wi-Fi teknologiak hori modu erraz eta nahiko merkean egitea ahalbidetzen duela profitatuz. Baina Espainiako… Read More »


Gaztela eta Leoneko Juntak hagin multzoak berrezartzeko lanak amaitu Dipu Palenztziako Mendialdean, Leoneko Mendialdean eta Europako mendietan | LIFE baccata\nGaztela eta Leoneko Juntak, udazkeneko landaketekin, Palentzia eta Leon inguruko mendialdetan nahiz Europako Mendietako eskualdeko parkean hagin multzoen habitata hobetu eta berrezartzeko hiru proiektu ezberdin amaitu berri ditu, guztira 77.065,66 euroko zenbateko batekin.\nZona horietan jardutearen garrantzia agerian geratu zen Gaztela eta Leoneko Kantauriar Mendilerroko “Taxus baccata espeziearen mediterraneoko basoak (9580*)” habitataren gainean egindako ezaugarritze-ikerketaz geroztik. Ikerketa horren arabera, Palentziako mendialdean habitat horren kontserbaziora zuzendutako kudeaketan esperientzia zabala izan arren, hagin multzoek pagoen konpetentzia handia dute eta ungulatuen presioa ere oso handia da. Horren ondorioz, birsorpena urria da zeharo. Leoneko erdialdeko mendialdean sartuta, Sierra del Mediodia izenekoak eta Bodoneko Pagadiak, zein inguruko gainerako mendiguneek potentzial handia dute habitat horren berreskurapenari so, nahiz eta pagoaren eta belarjaleen konpetentzia oso handia izan. Probintzia horren ipar-ekialdera Gaztela eta Leoneko Europako Mendia eskualdeko parkearen inguruan, ingurumen arloko agenteen aldetik hagin multzo horien ezagutza sakona dokumentatu da. Horri esker aldez aurretik esku-hartze eraginkorrak burutu ahal izan dira gaur egun emaitza jadanik nabariak izan dituzten, kanporatze-itxiturak kasu. Ezinbestekoa da bide horri jarraitzea Lilloko Pinudian eta beste unada batzuetan barna, La Corva Baja izenekoan esaterako.\n2. argazkia:. Soilguneen irekiera haginen inguruan pagoen gaineko bakantze selektiboak eginez.\nHorretarako, hiru esku-hartze horiek burutu dira. Palentziaren kasuan “Fuentes Carrionas eta Fuente Cobre – Palentziako Mendialdea” Bodoneko ES4140011 KBE eta HBBE eremua izan ziren ardatz. Hala, haginekin lehian ziren pagoen kimaketa selektiboa egin zen hektarea batean, 820 metroko tortsio sinpleko sare moduko itxitura zinegetikoa instalatu zen, 1,5 metroko altuerakoa, eta beste itxitura bateko 2 kilometro ere konpondu ziren. Gainera, zenbait puntutan landaketa errazteko, eta beste batzuetan sute arriskuak murrizteko neurri modura, eskuz 24,8 hektareara arte soildu dira, eta ondoren hagin multzoko espezie ezberdinen 900 landareño landatu dira 2,0 hektareako area batean. Horrekin batera, menditik aurreko urteetako landaketen 20 babesgarri kendu dira.\n3 argazkia:: Behealdeko soilguneak haginen konpetentzian murrizteko Leoneko Erdialdeko Mendia KBE eremuan\n“Leoneko Erdialdeko Mendia” ES4130050 KBE eremuan pagoak espazioari dagokionez egiten duen konpetentzia arautu da espezie honen gainean behealdeko soiltze leunak gauzatuz 16,9 hektareatan, eta baita modu selektiboan 250 oinetan ere, nagusiki eraztunak ipiniz. Birsorpena ahalbidetzeko kanporatze-itxiturak ezarri dira 360 metroko luzeran. Bi landaketa mota burutu dira: konektagarritasuneko basotxo nagusienetan 6,7 hektareako azalera batean eta aberastekoa, kanporatze-unaden 0,1 hektareako azalera batean, horretarako hagina, pinu gorria, hostazuria, gurbea eta hurritza erabiliz. Suteen kontrako babes neurri gisa, eskuz nahiz mekanikoki, esku hartzeko unadaren eta inguruko bideen inguruan soiltzea egin da, guztira, 0,2 hektareatan.\n4 argazkia: Aberasteko landaketa kanporatze zona barnean.\n5. argazkia:: Soildutako zona esku hartzeko unadaren inguruan.\n6 argazkia:. Aurretiaz zegoen haginaren birsorkuntza.\nAzkenik, “Europako Mendiak Gaztela eta Leonen” ES4130003 KBE eta HBBE eremuan, izen bereko eskualdeko parkean dagoena, argiaren eta espezie berrien sarrera ahalbidetu da aurretiaz dauden pagoen gainean behealdeko soilgune leunak eginez 25,0 hektareatan, eta horien lehia zuzena murriztu da haginaren oinetara bakantze selektiboak eginez pagoaren 176 oinetan. Gainera, haginen birsorkuntza ahalbidetuko zuen kanporatze-itxitura ziurtatzeko, aurretiaz zegoen itxitura zinegetikoa konpondu da 150 metroko luzeran poste berriak eta sarea instalatuta. Azkenik, suteen arriskua murriztu da sasitza kenduz 0,7 hektareatan bidearen eta esku hartzeko unadaren artean.\n7 argazkia: Itxitura zinegetikoaren konponketa kanporatze-itxiturarako\n8 argazkia: Pagoen bakantze selektiboa hagin berezi baten inguruan.\n2021eko martxoko azken astean LIFE BACCATA proiektuko arboretoaren landaketa burutu da Galizian.


Zer eragin du dietak eskola-errendimenduan? | Consumer\nDuela gutxiko zenbait azterketek diote dieta osasungarriaren eredu bati jarraitzea haurren eskola-errendimendua hobetzen duela\nDietak eragina al du haurren eskola-errendimenduan? Gai hori bi eratara landu daiteke. Batetik, epe laburreko harremanik badagoen ikus daiteke, adibidez, gosariak haurrak ikasgelan duen arretari eragiten badio. Eta, bestetik, elikadura on edo txar baten eta epe luzeko errendimendu akademikoaren arteko lotura bila daiteke. Dieta osasuntsuagoa egiten dutenek emaitza hobeak lortzen dituzte? Azken gai horri dagokionez, hurrengo artikuluan sakontzen da.\nLehen galderari aurreko artikuluetan erantzuten saiatu gara. Horietan, azukre-kontsumoak buru-errendimenduan duen eragina nabarmentzen da; bereziki, gosarian. Gaur egun, ondorioak oso antzekoak izaten jarraitzen dute: janarien kalitatea ez da, jakina, komeni den aholkua baino handiagoa.\nBeraz, artikulu honek bigarren gaia aztertzen du: zein eragin du dietaren globalak epe luzeko errendimendu akademikoan? Sen onak pentsarazten du ondo elikatutako haur batek, hau da, dieta nahikoa eta osasungarria egiten duenak, hobeto emango duela bizitzako alderdi guztietan eta, beraz, baita eskolan ere. Eta, dirudienez, zientziak arrazoia ematen digu.\nElikadura eta eskola-errendimenduari buruzko zenbait azterketa\nHaurtzaroan, mediterraneoa bezala, elikadura osasungarriko eredu bati atxikitzeak errendimendu akademiko hobea ekartzen du lehen nerabezaroan, eta, gainera, elikadura Mediterraneoko dietaren balio hobezinetara hurbiltzen da. Emaitza horiek Espainiako 1.300 haur baino gehiagotan (gutxi gorabehera, 10 eta 14 urte artean) egindako azterlan berri batek erakutsi ditu. Ondorio berera iritsi zen greziar umeekin. Ondo ulertutako dieta mediterraneoak haurren emaitza akademikoak hobetzen ditu. Beraz, abantaila hori ez dugu alferrik galtzen.\nBaina Espainian ez da ondorio horretara iritsi. Halaber, aurten jakin da txilen haurrek dieta osasungarria egiten duten txiletarrek etekin akademiko txarragoa dutela dieta osasungarria egin dutenek baino. Zehazki, energia asko kontsumitzen duten eta kalitate txarreko eta zuntz urriko produktu txikiak dira, produktu ultraprozesatu osasungaitzak ematen dituztenak, hala nola opil industrialak edo snack frijituak. Gogoan izan behar da, ANIBES azterketaren arabera, gure herrian haurren dietari kaloria gehien ematen dizkion bigarren taldea opil dela. Har ditzagun Txilen lortutako emaitzak, segur aski Espainian antzekoak izango baitira.\nElikadura osasuntsuago bati eskola-emaitza hobea ematearen hipotesia Kanadako haurrek ere berresten dute; izan ere, Lehen Hezkuntzan badituzte aldeak elikadura egokia dutenen eta ez dutenen artean.\nAustraliar txikiak ere ez dira eredutik ateratzen, eta, dieta zaintze hutsarekin, bizitzako lehen bi urteetan (fruta-kontsumoa nabarmenduz) emaitza akademiko hobeak lortzen dituzte adin guztietan.\nZalantzarik izanez gero, hil honetan bertan argitaratutako berrikuspen bat argitu behar da, eta horrek antzeko ondorioak atera ditzake: elikadura onarekin lotutako errendimenduaren hobekuntza moderatua dago, nahiz eta ikertzen jarraitu behar den. Alde horretatik, kontuan izan behar da joera hori ere emaitza horiek interpretatzean; izan ere, modu osasungarriagoan jaten duten haurrak osasunaz gehiago arduratzen diren familietan egoten dira, eta, oro har, semearen egoera dela eta, oso litekeena da eguneroko alderdi guztietan arreta gehiago jasotzea.\nOsasun publikoko politikak hobetzea elikaduran\nLogikoa da pentsatzea elikadura osasuntsuak ikastetxeko irakaskuntzak hobeto aprobetxatzen laguntzen duela, eta, gainera, osasun-markatzaileak hobetzeko eta etorkizunean gaixotasun ugari izateko arriskua murrizteko arreta-gune nagusietako bat dela. Beraz, arrazoiak gehitzen jarraitzen dugu, haurren elikaduran osasun publikoko politikak lehenbailehen hobetzeko. Zenbat gehiago itxaron behar dugu gaian eskutitzak hartu aurretik?\nHaurren elikadura osasungarria zertan datzan galdetzen ari bagara, erantzuna erraza da. Elikadura osasungarria ez da kontsumitzen (edo noizean behin hartzen), ez freskagarri, opilak, janari lasterra, ez aurrez prestatutako postreak, ez postre azukretsuak, ezta azukre erantsia duten produktuak ere. Geratzen den ia guztia osasungarria da: barazkiak, barazki, fruta, lekaleak, fruitu lehorrak, oliba olioa, haragi eta arrain prozesatu gabeak, labore integralak, esneki osoak azukrerik gabe… azken finean, lehengai osasungarriak.


Movistar Estudiantesen aurkako partiduaren aurretikoan Txirri Mirri eta Txiribitonek Buesa bisitatuko dute - Saski Baskonia\nMovistar Estudiantesen aurkako partiduaren aurretikoan Txirri Mirri eta Txiribitonek Buesa bisitatuko dute\nMovistar Estudiantesen aurkako partiduaren aurretikoan…\nBAKH PIN-era bertaratu diren umeek promozio esklusiboa izango dute partiduan haurrentzako zein helduentzako sarreretan.\nEndesa Liga Buesa Arenara itzuliko da urtarrilak 4an -igandea, arratsaldeko 19.00tan-. 2015 Errege Kopa oso hurbil dagoela kontuan izanda, Movistar Estudiantesen aurkako neurketak garrantzi handia izango du. Gainera talde madrildarra oso talde arriskutsua da, honen erakusgarri aurtengo denboraldian Bartzelonaren eta Real Madrilen aurka lortu dituen garaipenak.\nPubliko infantilarentzat oso zita berezia izango da, Txirri Mirri eta Txiribiton pailazoak Estudiantesen aurkako partiduaren aurretikoan izango baitira. Buesa Arena arratsaldeko 17.00tan zabalduko da eta pailazoen ikuskizuna (euskaraz izango da) 17.30tan hasiko da. Ikuskizuna 45 minutukoa izango da, baina espektakuluak pabilioiko pasilloetan jarraituko du pailazoen eta Akerren presentziaz.\nOporretan eta Errege Magoen etorrera bereziaren bezperatan izango dela kontuan izanik, plana oso erakargarria izango da etxeko txikienentzat.\nPIN-eko erabiltzaileentzat promozio berezia\nGabonetako PIN-era bertaratutako ume guztiek sarrera paketeak -infantila+heldua- 6 eurogatik (IV Nibelean) edo 12 eurogatik (III Nibelean) eskuratzeko aukera izango dute. Sarrera gehigarriak 4 eurokoak (IV Nibela) eta 10 eurokoak (III Nibela) izango dira.\nDisfruta de una tarde divertida de payasos y ven a animar al equipo ante Estudiantes


HABE IKASBIL: Bakarkako amak\nZientziak familia-eredu berriak ahalbidetu ditu. Horren adibide dira bikotekiderik gabe ama bihurtzen diren emakumeak.\nBere esperientziaren berri emango digu Madres Solteras por Elección elkarteko emakume batek. Berak bakarkako ama izatea erabaki zuen eta, zientziari esker, baita lortu ere.\nAriketa honetan hauxe egingo duzu:\nEuskadi Irratiko Faktoria saioko pasarte bat entzun eta ulermena lantzeko ariketa bat.\nAma eta aita, zenbat urte zenituzten jaio nintzenean? (ataza)\nUmeak izateko adina aldatzen ari al da? Nahi dugunean ekartzen ditugu edo gizarteak eta egoerak bideratzen gaitu erabakia hartzera?\nAran, Ariane eta Olaia, familia bat beste askoren artean\nOrain bederatzi hilabete jaio zen Olaia, Arianeren alaba. Inor fede txarrez ez doakiela uste duten arren, batek baino gehiagok galdetu omen die, "eta biotako nork egiten du aitaren papera?".\nSekuentzia honetako gaia haurdunaldia da. Sasoi horrekin lotutako sintomen izenak eta hiztegia, ernalketa-teknikak, egin beharreko frogak, haurduna eta ginekologoaren arteko elkarrizketak landuko dira, besteak beste, sekuentzia honetan.\nAmatasuneko eta aitatasuneko lizentziak\nHelburua: lizentzia honen inguruko ezaugarriak ezagutzea eta eskatzaileari tramitazioan laguntza eskaintzea. Amatasuneko eta aitatasuneko lizentzia izango duzu sekuentzia honetako gaia. Lehenengo atazan, aitatasuneko lizentzia hartu zuen aita baten kontaketaren bidez, esperientziaren zenbait xehetasun jaso behar dituzu, kontatutakoaren laburpena idatziz osatzeko. Bigarrenean, abokatu batek esandako ezaugarriak aztertu ondoren, proposatutako egoeretan lizentzia hartzea posible den erabaki behar duzu. Azken atazan, amatasuneko lizentzia eskatzeko prozedura irakurri eta pazienteari beharrezko tramitazioaren inguruko azalpenak emango dizkiozu.\nAuthor: Oskar Bilbao-Goioaga\nNumber of visits: 8241


Gayak eta pandemia - Diario de Noticias de Navarra\nrikardo arregi 17.08.2021 | 23:37\nOrain dela urtebete baino gehiago hasi nintzen zerbait sumatzen, edo sumatzen nuen apur horrekin hipotesi bat garatzen, baina lagunarte txikienetan soil-soilik ateratzen nituen nire ondorio behin-behinekoak, aldi berean hipotesia balioesten eta probatzen nuen bitartean. Adituekin kontsultatu dut, leku desberdinetan bildu ditut datuak. Orain prest nago nire hipotesia plazaratzeko: adinean sartuta dauden gayak izan dira (gara) oraingo pandemia emozionalki hobeto kudeatu dutenak, gaurko hizkera erabiltzearren, covid-19 gaixotasuna eta gaixotasunaren arriskuak hobeto eraman di- tuztenak. Jakina, besteak bezala etxean egon dira itxita, askotan bakarrik, musukoa eramaten dute, lanean aritu dira, baina buruan beste gaixotasun askoz izugarriago bat izan dute (dugu), beste garai larriago bat, estigma beldurgarri hura. Hiesaz ari naiz, bai.


Detroit edo krisiarekin hirietan nola bizi dutxa eta iturriko urik gabe\nKomunaren tankea hutsik dago. Hortzak garbitzeko ura botilan. Goizean jaikitakoan ura sukaldean kazola batean berotuta gorputza atalka garbitu. Kontuz zenbat gastatzen duzun otorduetako ontziak garbitzen. Nola egiten da gobada ura moztu dizutenean? Ahaztu balkoiko loreak. Nor akordatzen da soropilaz. Milaka familiak egin dute denboran atzera mundu aberatseko hirietako auzune pobretuetan.\nAP agentziak zabaldutako argazkian, karrikako protesta Detroiten 2014an, udala lehenbizikoz hasi zenean familia zordunei ur hornidura eteten. Aulki gurpildunean datzan boluntarioak aldarrikatzen du: “Erasotzaileari, itzuli muturrekoa”. Atzean daukaten banderolak salatzen du udalak bankuei 537 milioi dolar ematen dizkiela eta aldi berean herritarrei ura ukatzen. Mundu osoan zabaltzen ari den arazoa are gehiago konplikatzen da udalek ur hornidura pribatizatuta daukatenean.\nEgunero Catherine Caldwellek botilaratutako hiru galoi (11,3 litro) ur igotzen ditu bainugelaraino, bi galoi (7,5 litro) gehiago sukalderaino. 19 litro horiekin moldatu beharko du lauko familiak eskuak garbitu, komunean egindakoak pasarazi, kuzinatu eta platerak garbitzeko, sutan epeldurik noski. Dutxatzera amaginarrebaren pisura joan behar, bloke batzuk harantzago.\n44 urte dauzkan Calwell, bere senarra eta bi biloba txikik lau hilabete daramate iturriko urik gabe Detroiten. Hamabostean behin botilatan ekartzen diete We The People of Detroit (Gu Detroiteko Jendea) elkarteak. Bigarren aldia da horrela daudela azken hiru urteotan. Faktura ordaintzeko iritsi ez zaienez, konpainiak eten egin die.\nZenobia Jeffries kazetariak kontatu du Yes aldizkarian horrelakoak gauza korrientea direla Detroiten, zeinaren herritarren artean txirotasun proportzioa %40ra iristen baita. Hemen iturriko uraren prezioa bikoiztu egin da azken hamar urteetan. Milaka familiak zor diote faktura udalari eta honek publikoki aitortua duenez 50.000 mozketa egin ditu zordunei hornidura eteteko kanpaina 2014an hasi zuenetik.\nUrte hartan kiebra jo zuen Detroiteko udalak eta atzeratutako zorrak kobratu nahi zoroan fakturak xuxen pagatuak zituzten 900 familiari ere itxi zieten iturria hasieran. Gaur egun 10.000 edo 20.000 familia daude oinarrizko zerbitzu hori gabe eta 45.000 gehiagok oraindik ura badaukate txiroentzako laguntza bereziei esker, edozein unetan lehorrean geratzeko arriskuan.\nIturririk erabili ezina ez da Detroiteko familien lehenbiziko kalamitatea, ez bakarra. 1950ean 1,8 milioi biztanle edukitzera iritsi zen hiri hau krisi gorrian murgildu zen petrolioaren 1973ko shockaren ostean, hemen ekoizten ziren auto handi gasolina zurrupatzaileak merkatuan gainbehera joandakoan. Geroztik ez du bururik jaso Detroitek eta gaur 700.000 biztanle dauzka, txirotasun markak hautsiz.\nAntzeko istorioak entzun daitezke AEBetako hainbat hiritan. 2010etik eta 2015era artean %41 igo zituzten tarifak. EPA Ingurumena Zaintzeko Agentzia publikoak kalkulatu du batez beste familia iparramerikar batek 1.500 litro ur kontsumitzen duela egunean, eta ur kontsumoa pagatzen ematen duela diru-sarreren ia %5.\nElizabeth A. Mack eta Sarah Wrasek aztertu dute arazoa AEBetako geografia osoa hartzen duen ikerlanean: “Uraren tarifak garestitzen jarraitzen badu ondoko bost urteetan, aurreikusi den moduan, gaur AEBetan pagatzera iristen ez diren familien %11,9 hori igo daiteke %35,6raino. Arazo larria da, kaskadan ekarriko dituen eragin ekonomikoengatik; ur zerbitzuen hornitzaileek bezero gutxiago edukitzean are gehiago garestitu beharko dute prezioa, ordaintzen ez dutenek eragindako kosteak berdintzeko”.\nArazoa konpontzea erraza ez da izango. Klimaren aldaketak handitzen du ur kontsumoa eta aldi berean murrizten inguruko mendien eta lurpeko geruza freatikoen emaria. Hiriak auzune urrunetara hazi izanak, Iparramerikak mundu osoan modan jarri duen etxe txikien eredu suburbanizatua gero eta gastu handiagoen iturri da. Aldi berean, Detroi bezalako hirietan populazioa eta jarduera ekonomikoa gutxitzeak handitzen du biztanle bakoitzari dagokion faktura puska. Hazkundearen beroan eraikitako azpiegituren matxurak ezin konpondu, beharrezko berriak ezin eraiki...\nAmets amerikarretik iratzarri ezinik\nWe The People of Detroit erakunde presbiterianoak ur-larrialdietarako telefonoa eskaintzen die herritarrei. Beste 50 karitate eta solidaritate elkarterekin batera 2008tik daukate antolatuta People’s Water Board Coalition. Boluntarioek laguntzen diete ingurueneko ur banaketa gunea lokalizatzen edo udalarekin atzeratutako zorrak negoziatzen. 120.000 familia inguru (300.000 herritar, gezurra diruen arren) omen daude hirian goizago edo beranduago iturriko urik gabe geratzeko arriskuan.\nHerritar behartsuenei laguntzeko aurkitzen duten arazo handietakoa da informaziorik eza, txirotasunak eragiten dituen egoerak estatistiketatik urrun geratzen baitira gehienetan. Hasteko, ur mozketen mapa bat osatu dute, krisiarekin gainbehera etorritako hiri baten erradiografia harrigarria marraztuz: urik gabe bizi diren familiak %5 azpitik badira erdiguneko auzo askotan, periferian urruntzen joan ahala handituz doaz portzentaiak… iritsi arte familien erdiak baino gehiago iturriko urik ez duten auzuneetaraino.\nIkasle eta akademikoei enkargaturik emergentziaren tamaina aztertzea, kuantitatiboki hondamendien osteko medikuntza eta osasun zerbitzuen beharra neurtzen duen CASPER metodologia erabili dute, ur mozketek azkenean ospitaleetan ere dauzkaten ondorioak ezagutzeko. Kualitatiboki, 40 boluntario entrenatu dituzte arazotan dabiltzanak metodoz elkarrizketatzeko, larrialdiaren ondorio psikologiko eta sozialak neurtzeko.\n“Eredu horien bidez ezagutu nahi ditugu hiriak finantz-hondamendi honen erdian dauzkan osasun beharrak eta detroitar ahulenei eragin dizkien kalteen argazkia ezagutu. Guztiok merezi dugu komunitate osasuntsu eta kohesionatuetan bizitzea. Tamalez, Detroiteko dozenaka mila pertsonaren eguneroko ogia da borrokatu egin beharra daukatela giza eskubideak eskuratzeko, tartean ur on, garbi eta merkea eskuratzeko eskubidea”.\nMichiganeko hirian industria eraitsi ondoren indar, diru eta biztanlez hustutako hiri eta auzoen adibide muturrekoa den arren, XXI. mendean gizarte hiritartu gero eta gehiagok nozitzen dituzten arazoen argigarri ere bada. Hazkunde hamarkada beroetan eraikitako auzo, azpiegitura eta zerbitzu asko gaur garestiegi bezain jasan ezin bilakatzen ari dira.\nAuto pribatuen beharra, askotan soropil pribatua zaintzea, gas, argindar eta hur horniduren mantentze zaila… Krisia sakondu ahala garai batean modan egondako periferietako bizimodua konplikatu egin da eta gero eta gehiago dira administrazioak bere kontura bizirautera kondenatzen dituen familiak.\nZenobya Jeffriesek dio bere erreportajean aipatu Caldwell andreak burdindegian erreminta egokia erosirik bere eskuz ireki duela etxera ura ekartzeko giltza, legez udal langileek beste inork ukitu ezin duena. Tranpatan hartzen dio ura herriari, beste askoren gisan. Bost urteko espetxez zigortzen da “felony” (delitu larri) hori AEBetan. “Ez dizut gezurrik esango, neuk ireki dut pasoa. Ondo dakit kartzela arriskatzen dudala, baina bilobak dauzkat etxean”.\nKanal hauetan artxibatua: Pobrezia | AEB


Enduroaren ikusgarritasuna Markel Uriarteren eskutik - Elgeta - Goiena.eus\nEnduroaren ikusgarritasuna Markel Uriarteren eskutik\nLarraitz Zeberio Lekuona 2015-12-22 22:34\nMarkel Uriarte aretxabaletarra Elgetako plazan erakustaldia egiten.\nTxirrindulari aretxabaletarrak hitzaldia eta erakustaldia egin ditu, gaur, Elgetan. Umeek zein helduek gogoz jarraitu dituzte Uriarteren azalpenak, eta bizikleta gainean erakutsitako abileziak zur eta lur utzi du bat baino gehiago.\nHitzaldia egin du lehenengo Uriartek, eta enduroa zer den azaltzen saiatu da. Esan du enduroa dela adrenalina, adiskidetasuna, leku berriak ezagutzeko aukera, bizikletaren kontrola, lehia... eta batez ere dibertsioa.\nBideo ikusgarrien bidez azaldu ditu kontzeptu horiek guztiak, eta egindako ibilbidearen berri eman ostean hainbat argibide eman ditu. "Gozatzen dudalako ibiltzen naiz bizikletan. Enduroak lagunartean irtetera bideratzen du (...) Eta bizikleta zure parte bat da, zuk kontrolatzen duzu". Azaldu du enduroak gorakada handia izan duela azken urteetan, eta lasterketa oso bereziak egiten direla. Frantziako Pirinioetan eta Alpeetan egiten direnak ditu gustukoen. "Enduroko bizikletek edozein mendi puntara iristeko aukera ematen dute", esan du. "Aizkorri bizikletarekin ezagutu nuen. Ez nengoien aurretik inoiz egonda".\nBideoetan jaitsiera ikusgarriak egiten agertu da Uriarte, besteak beste Aizkorrin edo Anboton. Eta Tourmalet kaballitoa egiten igo eta jaitsi zueneko aldia ere agertu da.\nEnduroa egiteko ekipamenduaz ere aritu da Uriarte. Kaskoa janztearen garrantzia azpimarratu du eta betaurrekoak eta belaunetako babesak ere aipatu ditu. Esan du enduroak gero eta presentzia handiagoa duela gurean eta Elgetan bide oso politak daudela: "Aurreko astean izan nintzen, eta bide oso politak eta oso ondo prestatuak daude hemen enduroan ibiltzeko", esan du.\nGaztetxoei aurreko esekidurarik gabeko bizikletarekin ikasten hasteko gomendioa egin die, eta ondo babesteko: "Enduroak bere arriskuak ere baditu. Abiadura dago, jausiak... Eta gero dago norberak zenbat arriskatzen duen. Arraroa da erortzen ez zaren eguna, baina ondo babestuta bazoaz oso arraroa da zerbait apurtzea", esan du.\nHitzaldia amaitutakoan ekipamendua jantzi eta erakustaldia egin du Markel Uriartek Elgetako herriko plazan. Jausi eta pirueta ikusgarriak egin ditu haur zein helduen gozamenerako. Bizikleta gainean igo eta jaitsi ditu, esaterako, eliza atariko eskailerak.\nMarkel Uriarte: hitzaldia eta erakustaldia Elgetan\nLarraitz Zeberio Lekuona 2015 abe 22 Elgeta


Aizu! AEKren aldizkaria - Utopiaren exotismotik harago\nGero eta gutxiago dira, baina zenbait giza talde, mende askoan errotutako kulturetakoak, munduaren globalizazioari ihes egiten ahalegintzen dira oraindik ere. Besteak beste, Etiopiako hego-mendebaldeko mursiak, haizearen nomadak, hain zuzen ere. Juan Luis Mugertza. Argazkiak: Juan Luis Mugertza.\nTurkana lakutik 60 miliara (96 km pasatxo) bizi dira, Omo eta Mako izeneko ibaien artean, Sudango ekialdetik aspaldi etorritako mursiak. Izen asko dituzte: murziak, murzuak, merduak, merituak, damak... baina gizaki gutxi: zortzi mila inguru, guztira. Ahozko literaturaz baino ez dira baliatzen komunikatzeko. Abeltzainak dira, eta sorgoa eta artoa landatzen dituzte. Animistak izaki, sineskeria bizirik dago beren egunerokotasunean.\n1970ean antropologo britainiar batek mursiekin lehenengo aldiz topo egin zuenean, inork ez zekien Etiopian bizi zirenik. Orain, aldiz, jakina da, mundutik at bizi badira ere. Dena den, ez da batere arraroa mursiak armaturik ikustea; izan ere, lapurretak direla eta ez direla, gorabeherak izaten dituzte dela inguruko nyangatomekin, dela bodiekin, eta, tarteka, hildakoak ere izaten dira.\nMago izeneko Parke Naturalean gaude, eta Durma herrira joango gara. Gauden lekutik 70 bat kilometrora dago, gertu, baina ez dago biderik; denak pistak izango dira, eta aurreko egunetako euriak sortutako errekatxo gaiztoak bidea lokaztu du. Gainera, bart kanpadendaren oihalean pausatutako euri tanten danborrak itxaropen izpia zapuztu nahi duela antzematen da kafearen inguruko elkarrizketan. Esan, ez dugu esaten, baina bai pentsatzen: mursiak ikusiko ez bagenitu, bidaia hankamotz geldituko litzaiguke. Aurrera egitea erabaki dugu, apurtxo bat kezkatuta, eta Adegue gidariak, horretaz jabetuta edo, Dawit Mellesseren musika gozoa ipini digu. Horrela egin ditugu parke naturaletik bidegurutzerainoko lehenengo 10 kilometroak. Handik aurrera, bidea okerragoa izan da. Orain, mursien lurraldean sartuko gara.\nBide bazterretik hurbil, arbolen buruan eskegita dauden belarritako itxurako erlauntzak ikusten dira; mursien ahosabaiek bertatik behin baino gehiagotan hartutako ezti zaporetsua dastatzen dute. Zereal eskasiako sasoietan, behiaren esnea eta odola nahasten dituzte, elikaduran oreka lortzeko, eta, uzta oso txarra baldin bada, ingurukoekin (surmak, diziak) trukean aritzeko baliatzen dituzte behiak.\nBehin, bitan, hirutan… autoa bidean trabatuta geratu zaigu, eta behin, bitan, hirutan… bultzaka aritu gara, lokatzaren marroia inolako lotsarik gabe gorputz atal guztietara itsatsi bitartean. Amore ematen ez duenarentzat omen da ehiza, eta, bost orduren buruan, gure helmugara heldu gara.\nLastozko etxoletatik irten eta gugana hurbildu dira. Denak: umeak, gazteak, adinekoak. Helduetako batzuk armaturik daude, eta zenbait gaztek makila luzeak, dongak, dauzkate. Horrelako mutilak ezkongabeak dira, eta inoiz, beren ausardia erakusteko eta herrixkako neskatilen begirunea berenganatzeko, lehiakidearen larruaren biguna ondo astinduko dute. Mutilak ez dira neskak bezain dotoreak. Zuriz margoturik daude gizonezko gehienak, eta batzuk biluzik dabiltza. Estetikak garrantzi handia izan arren, are garrantzitsuagoa da tribukideen artean izen ona edukitzea eta errespetatua izatea.\nKonfiantza hartzen ari dira, eta beren eskuak dantzan hasi dira, gure onespenik gabe. Gure kulturako bularretakoek gordetzen dituzten nesken bularrak haztatzen hasi dira, eltxo ezkutu bat topatu nahiko balute bezala. Gero, gizonezkoen txanda iritsi da: gure besoetako ilea ukitzen eta hari tiraka jardun dute luzaroan. Bitartean, Adegue bertako buruzagiekin, adineko gizonezko ezkonduekin, mintzatu da, eta tratua egin du: egiten diegun argazki bakoitzagatik hogeita sei birr (48 zentimo) ordainduko ditugu.\nGiroa apurtxo bat baretu denean, begiak hasi dira lanean, eta orduan ikusi ditugu beheko ezpainean daramatzaten egurrezko zein buztinezko platerak. Nire ondoan dagoen neskatxoak belarri gingilak ere zulatuta dauzka, eta arrautzaren gorringoaren tamainako apaingarri bat darama. Kultura bakoitzeko balioen arteko aldea irudikatu nahi dut, baina oso gogorra egiten zait egurrezko edo buztinezko platerak jartzeko emakumeei umetan ebakortz bi kendu behar izatea. Estetika garrantzitsua izan arren, platertxoaren neurriak prestigioa ere adierazten du.\nArgazki gehiago egiteko asmorik ez dugula ikusita, neskatxak, keinu bidez, eskuan duen platera erosteko esan dit. Honek ez dakit zenbat pisatuko duen, baina berrehun gramo ingurukoak ere izan daitezke. Argazki bat beste kobratu, eta nigandik aldendu da neskatila irribarretsua. Batek jakin ondo egiten ote dugun honelako gauzak erosten, edo honelako lekuetara etortzen, baina etxeko txokoren batean begien bistan ipiniko dugun plater honek behin baino gehiagotan ekarriko digu gogora Etiopian barrena egindako bidaiaren edertasuna.


Gertaera aipagarririk ez da egon aurten Algortako jaietan | El Correo\nZurekinGertaera aipagarririk ez da egon aurten Algortako jaietan\nGertaera aipagarririk ez da egon aurten Algortako jaietan\n«San Inazioko jaietan ez da egon pertsonen kontrako delitu larririk ezta askatasun sexualaren kontrakorik ere», adierazi dute Hiritarren Segurtasunerako sailetik\nELCORREO.COM Jueves, 3 agosto 2017, 23:28\nAurtengo Algortako San Inazioko jaietan gertaera aipagarririk ez dela egon baieztatu du aste honetan Getxoko udalak, Udaltzaingoak eta Ertzaintzak elkarrekin egindako jarduera balantzearen arabera. «Ez da egon pertsonen kontrako delitu larririk ezta askatasun sexualaren kontrakorik ere. Jasotako gertaerak ez dira aipagarriak izan eta horiek ez dituzte lesio larriak eragin, eta bi poliziek, koordinaturik eta era eraginkorrean, garaiz eta behar den moduan erantzun zitzkieten gertaera guztiei», adierazi dute Hiritarren Segurtasunerako sailetik.\nDena den, udaltzainek 8 pertsona atxilotu dituzte: gizonezko bat gazte bati eskuko telefonoa lapurtzeagatik; adingabe bat eskuko telefonoa indarkeria erabiliz lapurtzeagatik; pertsona bi Matxitxako kaleko etxebizitza batean lapurtzeagatik eta gizonezko bat agintaritzaren agente baten aurkako delitu batengatik (polizia bat jo zuen identifikatzen saiatzen ari zenean). Beste bi lagun atxilotu zituzten bide-segurtasunaren kontrako delitu bana egotzita.\nHortaz aparte, bi lagun ikertzen ari dira: bat, adingabekoa, berea ez zen eskuko telefonoa edukitzeagatik eta, bestea, gizonezko bat, diru-zorro bat lapurtzeagatik.\nLau alditan, Udaltzainek esku hartu zuten bi edo hiru gazteren arteko liskarretan, lesio arinak eragin zituztenak, salaketarik gabe. Beste bitan ere esku hartu zuten, problema psikologikoak zituen pertsona bat sortzen ari zen arazo batengatik eta gazte bat skate batekin kolpatzeagatik sortutako liskar batengatik.\nAutoan erretzen duzu haurrak zurekin dihoazenean? 500 pertsona inguru, emakumeen indarkeriaren aurkako Arrigorriagako jai-guneetako informazio puntuetan


Sorturi ETAren historiaren gaitzespena exijitzeko eskatu du Covitek\nLegebiltzarreko Giza Eskubideen Batzordean Carmen Borrajo Coviteko ordezkaria izan da, Patxi Lopezen Gobernuak abian jarritako neurriei buruz hitz egiteko.\nETA-Batasunaren alor politikoak ETAren historio osoa gaitzetsi behar duela uste du Covite Euskadiko Terrorismoaren Biktimen Elkarteak. Gaur, Eusko Legebiltzarreko taldeei eskatu die exijentzia hori ezker abertzalearenak diren alderdiei egiteko. Horrez gain, Covitek esan du ETAren abertzaletasun baztergarriari zilegitasuna kendu behar zaiola.\nETAk iragarritako azken su-etenari eta hauteskundeetan egon ahal izateko ezker abertzalearen formula ezberdinei buruz mintzatu da Borrajo Legebiltzarrean. Sortuk aurkeztutako estatutuei buruz esan du nahikoa ez dela, gaitzespenik ez dagoelako.\nBaztertzearekin ez da nahikoa, gaitzestea beharrezkoa da, gaineratu du. Bere ustez, ekintza zehatz bat baztertzeak ez dakar ekintza hori legez kanpokoa denik. Pertsona edo talde horren interes ezberdinekin bat ez datorrela besterik ez du esan nahi, azaldu du.\nCoviteren ordezkariaren ustez, ekintza hori gaitzesten bada, ekintza hori arbuiagarria eta kaltegarria izango da, ekintza terrorista batek behar dituen kalifikazioak, alegia.\nHorrez gain, Sorturen legeztatzeak ez duela ETAren amaiera ekarriko uste du Covitek. ETAren amaiera lortzeko beharrezkotzat jo ditu polizia ezberdinen eta epaileen lana, batasun politikoa, gizartean bazterketa eta erakundeetatik kanporatzea, besteak beste.\nZenbait alderdik biktimei esku zabaltasuna eskatzea gogor kritikatu du Borrajok. ETAko kideei barkatzeko eskariak ere salatu ditu, haiek barkamenik ez digutelako inoiz eskatu.\nBorrajorekin batera Consuelo Ordóñez (ETAk 1995. urtean hil zuen Gregorio Ordóñez PPko zinegotziaren ahizpa) ere izan da aipatu agerraldian.\nInformazio gehiago:Eitb: Sorturi ETAren historiaren gaitzespena exijitzeko eskatu du Covitek


Eguzki talde ekologistak Papresako UJPa onartzeko tramitea hasieratik hasteko eskatu dio Lezoko Udalari\n2020ko irailaren 23ko dekretuaren bidez, Lezoko Alkateak behin betiko onartu zuen H.A.E. 25 Papresa Sektorea Urbanizatzeko Jarduketa Programa (UJPa). Hala ere, 2011ko irailera atzera egin behar da dokumentu honen hasierako onarpena aurkitzeko. 9 urte luze hauetan, prozedura geldirik egon da, eta ez da inolako borondaterik egon prozedurarekin jarraitzeko. Esan bezala, 9 urte beranduago, dokumentua behin betiko onartu nahi da, gure iritziz, ez ikusiarena eginez indarreko araudian dokumentu horiek izapidetzeko ezarritako epeak ez betetzeari. Legeak ezartzen duen denbora-programazioa kasu honetan ez dator bat esku hartzen duten eragileek izapidetzean erakutsitako utzikeriarekin. Behin betiko onespenaren bidez UJParen izapideak amaitzeko eta betebeharrak betetzeko Legeak ezartzen dituen 4 hilabete ingurutik 9 URTERA igarotzen da espediente honetan.\nGure ustez, espedienteak ez duen beste alderdi garrantzitsu bat da dokumentu honi buruzko ingurumen-ebaluazioko azterlana. Jarduera honek ingurune naturalean eta bide publikoan izan ditzakeen eraginak oso kezkagarriak dira. Nahiz eta ez diguten baieztatu zein izango den bere jarduera espezifikoa, ezin dugu ahaztu ez enpresa horren ibilbidea, ezta bere jarduera potentzialki kutsagarria dela ere.\nIzapidetzean izandako atzerapen neurrigabearen eta Legeak ezarritako epeak ez betetzearen ondorioz, ondorioztatu behar dugu lortu nahi den behin betiko onespenak ez duela beharrezko lege-euskarririk, eta, logikoa denez, espedientea berriro hasi behar dela hasieratik. Hori da Eguzki taldeak irailaren 23an Alkatetzaren dekretu bidez emandako behin betiko onarpenaren aurka aurkeztutako errekurtsoaren bidez eskatu duena.\nLa entrada Eguzki talde ekologistak Papresako UJPa onartzeko tramitea hasieratik hasteko eskatu dio Lezoko Udalari aparece primero en Eguzki Talde Ekologista.


Hasi marketin automatizazioa zure lineako ikastaroan B2B salmenta gehiago irabazteko Martech Zone\nBidez dirua irabazteko modurik errentagarrienetako bat online ikastaroa edo eCourse. Zure buletinera harpidedunak lortzeko eta eramangarri horiek salmentara bihurtzeko, doako zuzeneko lineako web mintegiak edo doako deskarga elektronikoak, liburu zuriak edo bestelako pizgarriak eskain ditzakezu B2B bezero potentzialak erosteko prest egoteko.\nHasi zure lineako ikastaroa\nOrain zure espezializazioa lineako ikastaro errentagarri bihurtzea pentsatu duzu, ona zuretzat! Lineako ikastaroak irtenbideak marjina handiko salmentara bideratzeko modurik onenetakoak dira. Salmenta horiek burutzeko marketin tresna automatizatuak erabiliz, bihurketa tasa handitu dezakezu zure lan karga handitu gabe.\nZer irakatsi erabakitzea - Klase bat ematean, adibidez, marketin automatizaziorako tresna bati buruz, ideia ona da sutsua zaizun zerbait edo aditu batzuk dituzula irakastea.\nZehaztu zure xede-publikoa - Denak horren bila dabiltza bide orri bakarra horrek negozioa hurrengo mailara igotzen lagunduko die. Pertsona fisikoa edo negozioa izan, lineako ikastaro batek eskain diezazkiekeen irtenbideak, onurak eta emaitzak aurkitu nahi dituzte. Zure lineako ikastaroak agintzen duen emaitza argi eta garbi azaldu behar da, bezeroak erosketa erabaki argia har dezan.\nSaiatu nahi duzun azken emaitza zuzentzen duen zure lineako ikastaroaren izen bat sortzen. Adibidez, emaitza zure bezeroek salmenten bihurketak handitzea bada. "Egin zure lehen 5,000 dolarreko salmentetan aste bat baino gutxiagoan" bezalako ikastaroaren izenburuak, adibidez, "Nola igo salmentak zure negozioan" baino askoz emaitza hobeak lortuko ditu.\nZehaztu zure demografia - Zure produktua interes jakin edo pertsona talde bati eskaini nahi diozu? Zure bezero ezin hobea da norberak bere negozioa zuzentzen duen norbait eta lineako ekintzaileak edo beste profesional batzuk? Bada garaia zeure buruari zer ikastaro mota erakarri nahi duzun zure ikastarora galdetzeko.\nSortu zure bezero potentzialari balioa eskaintzen dien gaien eta gaien eskema. Lineako ikastaroen ideia onenetako batzuk honakoak izan daitezke:\nKarrera berri batera igarotzen\nZure ibilbidea hurrengo mailara eramatea\nProduktibitatea eta sormena handitzea erraz eta denbora gutxian\nAI bezalako teknologia berri bat ikastea eta azkar eta modu eraginkorrean ezartzeko eta erabiltzeko gai izatea.\nEtxerako edo negozioetarako segurtasun handiagoa.\nSalmenta eta bihurketa tasak handitzea egiaztatutako salmenta prozesuekin edo txantiloiekin.\nPrezioak - Prezioekin, arauak alda ditzakezu zure beharrak asetzeko. Baliteke eskaintzen duzun informazio baliotsuaren prezio altuagoa izatea eta emaitza hobeak lortzea. Erosle batzuek askoz ere erreakzio onagoa emango dute, tasa gutxiago ematen baduzu gutxiago ematen baduzu. Beti egin dezakezu ikusi zer jasango duen merkatuak.\nNahi duzun erantzuna lortzen ez baduzu, beti alda dezakezu zure prezioa edo erosleek salmenta inbutura erakarriko dituzten eskaintzak. Adibidez, 30 eguneko edukia doan eskaini dezakezu eta, ondoren, eduki osagarria edo eskaintza berezia eman dezakezu ezarri duzun prezioan.\nZure lineako ikastaroaren alderdi guztiak automatizatzea\nLineako ikastaroa saltzea erronka izan daiteke. Konfiantza sortzea eta bezero potentzial batek zergatik fidatu behar duen erakustea funtsezkoa da. Balio handiko zerbait eskaintzen duzunean, hala nola doako web mintegi informatiboa, posta elektroniko bidezko buletina, eBook edo txostena, erosleak haientzat baliotsua izango den informazio praktikoa barne.\nHasierako erregistratzean, egin dezakezu inkestaren harpidedunak zer interesatzen zaien jakiteko eta ikastaroan zehar eta ondorengo esperientzia osoa pertsonalizatzeko. Posta elektronikoaren jarraipena egiteko hainbat tresna daude erabilgarri, hala nola zure posta elektronikoko kontaktuen jarraipena egitea bezalako lanak automatizatzeko. Izena emateko inprimaki azkar bat sor dezakezu, helbide elektronikoa ez ezik, izena eta intereseko arlo zehatzak ere sar ditzan.\nModernoa posta elektronikoaren jarraipena automatizazio tresnaAdibidez, on-line mezu pertsonalizatua bidaltzeko aukera ematen dizu zure lineako ikastaroari eta erlazionatutako produktuen eskaintza osagarriei buruz, bezero potentzialen aurrean eta buruan mantentzeko. Zure merkatura bideratuta, konfiantza ere sor dezakezu egungo eta iraganeko bezeroek eskaintzen duzuenaren berri emateko.\nJarraipen tresnek zure salmentak eta marketin taldeak askatzen lagun dezakete eduki eta kanpaina osagarriak lortzeko eta bezero potentzialek zein egungo bezeroek zure salmentek erantzungo duten eta zure salmentak areagotuko dituzten benetako salmenta ekimenetara bideratzeko.\nZure negozioa hazteko eta lineako ikastaroen salmentak areagotzeko gai den automatizazioa\nZure posta elektronikoaren zerrenda zure lineako ikastaroa merkaturatzeko, salmentak ixteko eta negozioa hazteko daukazun aktiborik baliotsu eta indartsuenetako bat da. Eraiki zure posta elektronikoa zerrenda, bezero potentzialek beren helbide elektronikoa ematea lortuko duen berunezko iman bat sortuz.\nZure doako edukiari benetako balioa emanez gero, posta elektronikoko informazioa emango dizute, zuk eskaintzen duzuna are gehiago eskaintzeko eta salmenten inbututik eta bihurketa-tasa altuago batera eramateko:\nZure ikastaroa erosi duten beste batzuen arrakasta-kasuak eta hartuz lortutako emaitzak.\nZure erosle potentzialak zure lineako ikastaroa hartzen dutenean espero ditzakeen ikastaroen emaitzak argi eta garbi deskribatzea.\nPrezio bereziak, gertaerak edo bestelako eskaintzak erosketa erabakia hartzera bultzatzen dituztenak.\nFollow Up Fred-i buruz\nFollow Up Fred erantzuten ez dizun norbaiti gogorarazteko mezu elektronikoak bidaltzea automatizatuko duen kromo luzapena da. Egin behar duzuna piztu eta jarrai Fred-i lan gogorra egiten utzi behar diozu eta norbaitek jarraipena egin ondoren erantzuten duzu eta salmentatik pauso bat gertuago dago.\nEman izena Fred jarraitzeko doan\nTags: posta elektroniko bidezko marketin automatizazioajarraipenajarraitu fredjarraipenafredsalmenten helbide elektronikoa


Inma Hernaez: EHUko Aholab laborategian ahots sintetikoak sortzen dituzte\nAhots sintetikoa nahieran\n'100 esaldi grabatu, eta edonork lortu dezake bere ahots sintetikoa'\nEHUko Aholab laborategian ahots sintetikoak sortzen dituzte, ZureTTs programari esker. Besteak beste, ahotsa galdu, edo ahotsa galtzear dauden pertsonei bideratutako zerbitzua da.\nAhots sintetikoak sortzen ditu Aholab laborategiak ZureTTS programaren bidez.\nAholab Euskal Herriko Unibertsitateak duen Laborategi berezia da, bertan lan egiten duten ikertzaileek ahotsarekin, hizkerarekin lan egiten dute, testua ahots nola bilakatu aztertzen dute, hiztun eta hitza antzematen dituen gailuen programazioan lan egiten dute. Guk ulertu dezagun, esaterako, gure gailuetan entzuten diren ahotsen programazioa nola egiten den aztertzen den, edota robot batek erabili dezakeen ahotsa nola gauzatu programatu ikertzen dute besteak beste.\nZureTTS proiektuaren bidez ahots sintetikoak sortzen dituzte. Euren webgunean 100 esaldi grabatu ostean, laborategian ahots sintetizatu pertsonalizatua sortzen dute. Inma Hernaez Aholabeko ikertzailea da, eta azaldu digu ekimen hau bereziki, ahotsa galdu, edo ahotsa galtzear dauden pertsonei bideratutako zerbitzua dela. Prozesu erraza dela dio, edonork egin dezakeena, eta gaixoen kasuan oso baliagarria izan daitekeena, nolabait galdutako ahots hori gorde dezaketelako euren gailu digitaletan erabili ahal izateko.\nInma Hernaezek azaldu digunez, "100 esaldiak grabatu behar dira webgune horretan, eta ondoren, euren posta elektronikoak esteka bat jasoko dute, esteka hori euren mugikorrera jaitsi, eta aplikazio baten bidez ahots hori jendearekin komunikatzeko erabili daiteke".


2021ko kuoten inguruko informazioa | Athletic Club\nHasieraAlbisteak2021ko kuoten inguruko informazioa\n2021ko kuoten inguruko informazioa\nBazkide-kuotak ez dira 2021eko urtarrilaren 27ra arte kobratuko, betiere ohiko batzar orokorrak aldez aurretik onartzen baditu\n2020ko abe. 3a\nEkainaren 1ean ofizialki argitaratu zen bezala, Athletic Clubeko Zuzendaritza Batzordeak proposamen bat aurkeztu eta bozkaketara eramango du abenduaren 27an egingo den Ohiko Batzar Nagusian, ateak itxita jokatzeagatik San Mamesen gozatu ezin izan duten Liga eta Kopako txapelketako sarrera libreko partidak bazkideei konpentsatzeko.\nPandemiaren ondorioak luzatzearen ondorioz, 2020ko kuoten konpentsazio-proposamena 2021eko kuoten likidazioari ere aplika dakioke, partidak San Mamesen ateak itxita jokatzea edo edukiera nabarmen murriztuta baita agertokirik errealistena denboraldi hau amaitu arte.\nProposamen horrekin, bazkide bakoitzak irizpide hauek aplikatuta iaz ordaindu zuen kuotaren %12,71 ordaindu beharko luke 2021erako:\nAteak itxita jokatutako 2020ko eta 2021eko lehen seihilekoko partiden konpentsazioa.\n2021. urteko bigarren seihilekoko partidak, ustez harmailetan publikoarekin jokatuko direnak, ordaintzea.\nAthletic Clubek atal berria jarri du Bazkideen Txokoan (‘Kontsulta 2021eko Kuota’), bazkideek ordaindu beharko luketen zenbatekoa eta horren xehetasunak jakin ahal izateko.


Vaugrenard – Tropela.eus bloga\nASOk aurtengo Tourrean esperimentua egin nahi zuen eta txirrindulari profesionalak irrati bidezko komunikazioak galarazita lehiatzera behartuta zeuden. Zenbait txirrindulariren protesta artean, gaurko etapa aurre ikusitako gidoiari jarraiki jokatu da nahiz eta irratirik gabe izan.\nGarbi zegoen esperimentatzen hasita ezin zela Pirinioetako edo Alpeetako etapa erabakigarriren bat aukeratu eta aurtengo edizioko lehena gaurkoa izan da. Aurrez esan genizuen bezala, hurrengoa ostiralean jokatuko dena izango da, eta han bai, beharbada, zer esan gehiago emango du irratiak. Gaurkoan ez bahintzat, eta ederki ezagutzen genuen gidoia beta da azken une arte garbi ez bazegoen ere.\nEtapa hasieratik Vaugrenard, Dumoulin, Hupond eta Ignatiev-ek eguneko ihesaldia osatu dute. Tropela, aldiz, lasai zen eta momentu oro ihesaldia kontrolpean izan dute Voeckler-en eman zuen ezustekoaren oroitzapena gogoan. Ez da zalapartarik izan tropelean eta egia esan tentsio unerik ere ez. Atseden eguna atzokoa bazen ere, gaurkoa jarraipena izan dela esan daiteke. Antolatzaileen aurre ikusten zuten denborarik luzeenean ibili da tropela gaurko lasaitasunaren erakusgarri.\nAzken kilometroetan zirela minutu t’erdiko aldea zuten iheslariek. Atzean esprinterren taldeak antolatu dira tropelari abiadura emateko eta orduan laukoteak ere erritmoa bizitu du. Bazirudien ezustekoa emateko moduan izango zela laukotea, baina ez da hala izan. 2 kilometro eskasen faltan iheslariak tropelak irentsi ditu eta Martin, Hincapie eta Columbia-HTC taldeko txirrindulariek ederki bideratu diote esprinta Cavendishi. Honek, ohikoa duen bezala, ez du hutsik egin eta aurtengo edizioko hirugarrena poltsikoratu du. Hushovd eta Farrar izan dira ingelesari gehien hurbildu zaizkien esprinterrak. Garaipen honi esker, beraz, Cavendishek maillot berdea berreskuratzetik 6ra geratu da.\nBidaltzailea:Egoitz 2009-07-14 2009-07-14 Hemen argitaratua:Frantziako TourraEtiketak: Cavendish, Columbia, Dumoulin, Farrar, Hincapie, Hupond, Hushovd, Ignatiev, Tony Martin, Vaugrenard, Voeckler3 iruzkin Irratirik gabe ere Cavendish nagusi. Sorpresarik ez, beraz sarreran


Eskala nanometrikoa zer den ezagutzeko erakusketa zabaldu dute Bergaran - Bergara - Goiena.eus\nMireia Bikuña 2018-03-24 10:56\nIbilaldi bat nanomunduan barrena delako bilduma ikusgai egongo da Laboratorium museoan maiatzaren 6ra arte. Gizakiaren begiradarako ikusezinak diren elementuen irudiak ikus daitezke. "Horietako batzuk modu naturalean sortzen dira eta beste batzuk laborategian manupatu ondoren sortutakoak dira", esan du erakusketako arduradun Itziar Otegik. Eguaztenetatik domeketara arte, bisita gidatuak egingo dituzte.\nErakusketan bi elementu mota ikus daitezke: alde batetik, material biologikoak (globulo gorriak, bakterioak eta birusak, adibidez) eta beste alde batetik, biologikoak ez direnak (atomoak eta molekulak).Nanoeskalekin bi elementu mota horiek aztertzen dituzte. "Adibidez, euli baten barruraino edo mugikor baten barruraino sar gaitezke eskala txiki horiekin. Gizakiaren begiak ezin du hori ikusi, teleskopio edo mikroskopio indartsu bat erabailtzen ez badu", esan du Otegik.\nHain zuzen, nanozientzian erabiltzen diren gailu batzuk ere ikusgai daude Laboratoriumen.\nLaboratorium museoak NanoGUNErekin antolatu duen erakusketan bisita gidatuak egingo dituzte: eguaztenetan eta eguenetan 10:00etatik 14:00etara; egubakoitzetan eta zapatuetan 10:00etatik 14:00etara eta 16:00etatik 19:00etara; eta igandeetan 10:00etatik 13:00etara.\nBestalde, 10ALaMenos9 jaialdi nazionalaren harira bi hitzaldi egingo dituzte apirilaren 12an, 19:00etan. Alde batetik, Mikroelektronikatik nanoelektronikara. Gailu txikien iraultza delakoa, Edurne Sagastaren eskutik. Beste aldetik batetik, Antzinako proteinak berpizten, Nerea Barruetabeñarekin. B


LANGABETUENTZAKO LAGUNTZA - Irungo Udala\nLangabezian egoteagatik laguntza ekonomikoa eskatzea.\nSEPE - Enplegu bulegoa\nBasurko kalea, z/g -San Migel auzoa\nTel: 943980598 / 901119999\n15 egun baliodun, langabezi egoera legalean geratzen den egunetik aurrera\n•Eskaera eredu ofiziala.\n•Eskatzailearen identifikazioa eta harekin bizi diren edo haren ardurapean dauden seme-alabak eta eskabidean agertzen diren, nahikoa izango da, besteak beste, ondorengo dokumentuak erakutsi:•Espainiako eta espainiarrek: nortasun agiri nazionala (NAN), pasaportea edo.\n•Atzerriko eta espainian bizi diren atzerritarrek:•Europako batasuneko herritarrak: europar batasuneko herritarra Izatearen erregistro-ziurtagiria, EDO bertan dago, pasaportea edo bere herrialdean batera identifikazio-agiri.\n•Europar batasuneko hiritarrak ez: Kanpoko edo Atzerriko Nortasun-txartela (ANT) eta pasaportea.\n•Bankuko kontu zenbakia edozein agiri ere zu bertan titular, prestazioa jasotzeko eta nahi duzun lekura.\n•Familia-liburua edo, atzerritarren kasuan, agiri baliokidea.\n•Lan egiten duzun enpresaren ziurtagiria edo ziurtagiriak azken6hilabete (bidali ez badira irudian, estatuko enplegu zerbitzu publikoko enpresak). enpresa ziurtagiria duten egoeretan Bakarrik nahikoa ez balitz, langabezia-egoera legala egiaztatzeko, agiri bat aurkeztu behar dela justifikatzen duen.\n(*) Ikus oharrak\nEnpleguaren Institutu Nazionala - Prestazioak\n•O afiliatuta eta altan egotea, edo afiliatuakgoiko irudian, parekogizarte segurantzako erregimen batean sar dezan, langabezi arazoa.\n•Bertan egotealangabezia-egoera legalalana gogotsu bilatzeko eta enplegu bat onartzeko prest egotea.jarrera egokiaEskaera hau.jarduera-konpromisoa.hori betetzen ez bada, eragina izan dezake zerbitzua.\n•Izena edo izena emanda edukitzea eta enplegu-eskatzaile gisa izena ematea prestazioa jasotzen den bitartean.\n•Irudian, eta langabezia ez dio lan egitea360egun barru6aurreko urteko legezko langabezia egoerara. nekazaritzako langileak aldi baterako Bada ere, aurretik baina, langile autonomoen Gizarte-segurantzako altaren (figuró barnean edo bere kontura, kotizatzeko gutxieneko aldia langabeziagatiko prestazioa jasotzeko beharrezkoa izango da720egunak:\n•Ohiko adina jubilarse, ez betetzeagatik.\n•Norberaren kontura edo besteren kontura lan egin gabeko lan denbora osorako, baina aukera posible bat ezartzen badu enplegua sustatzeko programa.\n•Gizarte segurantzako pentsioa kobratzea bateraezinak ez lana.\n- BERE KASUAN, TRAMITAZIOA EGITEN DUEN UNITATEAK DOKUMENTAZIO OSAGARRIA ESKATU AHAL IZANGO DU TRAMITEA EGOKI EGITEKO BEHARREZKOA BADA.


Izebaren txokoa: Espelta eta limoizko gailetak\nEspelta eta limoizko gailetak\nHementxe gaude bueltan.\nGaurko honetan, errezeta erraz batekin ausartu gera. Etxeko txikiekin egiteko aproposa da, eta gure laguntza txiki bat besterik ez dute behar izango gaileta gozo hauek egiteko.\nAzken aldi honetan, Alaitz nire laguntzaile eta ilobak, garirik gabeko dieta egiten ari da eta horregatik beste zerealak erabiltzen ikasten ari gera, horregatik oraingo honetan era honetako gailetan errezeten bila ibili egin gara.\nAsko bilatu eta probatu ondoren, azkenean, gure gustukoena webos fritos webgunean aurkitu egin degu errezeta hau izan da.\nErrezeta hori jarraituz, hauek gure gailetak.......\nEspelta irin 250 g (irin arruntagatik ordezka dezakezu)\nAzukre 110 g\nGurin 120 g\nEsne-gain 50 g\nGlas azukre 150 g\nZukua ½ limoi handia\nHasi gaitezen orain gailetak egiten....\nAsteko, labea 180º tan berotzen jarriko degu.\nOrain gailetan masa egiteko behar degu osagaiak pisatu eta nahastu egingo ditugu kontu handiz, errezeta originala jarraituz.\nGurina, gatza eta azukrea nahasi egingo ditugu lehenengo.\nOndo nahastu ditugunean, gorringoak eta esnegaina jarri eta nahasten jarraituko degu.\nNahasketa horri, orain irina jarriko diogu eta berriro ere nahasiko degu. oraingoan eskuekin ere lagunduko gera. Orea egina egongo da, gorputza hartu egin duenean. Nahiko itsaskorra gelditzen da, baina erraz manaiatu daiteke.\nOrain gailetak osatuko ditugu.\nGuk bi goiarekin lagundu egin gera, bolatxoak egiteko. Txikiak egin behar dira, labean zabaldu egiten bai dira.\nBolatxoak bandejan dauzkagunean labean sartzeko ordua iritsi da. 14 minutu izan ditugu gutxi gora behera. Baina errezeta originalean dion bezala begia gainean izan behar da 12 garren minututik aurrera, badaezpada ere.\nGailetak labean dauden bitartean, glasa egiteko garaia da. Glasa, gaileten gainetik jarriko degun nahasketa da.\nHorretarako, limoia ondo garbituko degu, eta azala birrindu egingo degu kontu handiz, alde horia bakarrik erabiliaz.\nOndoren, limoi zukua egingo degu. Eta zuku hau glas azukrearekin nahasi egingo degu.\nOrain gailetak labetik irten arte gordeko degu.\nGailetak labetik atera ditugunean, hozten utziko ditugu, eta epelak daudenean glasa eta limoi birrindura gainetik jarri, eta ondo hoztu arte itxoingo degu , gailetak jaten hasteko.\nHori nahiko pazientzia baldin badaukazue, ze guk lehenengo aldian ez genuen batere pazientzia izan eta gailetak epel zeudenean jaten hasi ginan.....\nEpelak oraindik, oso goxoak zeuden, baina onartu behar degu, goxoagoak zeudela , behin ondo hoztu zirenean.\nOrain zuen txanda, ausartu eta gailetak egiten hasi......ikusiko dezute ze bizioa.....\nAyla 2018(e)ko urriakren 2(a) 09:34\nQue galletas tan ricas Miren, solo de verlas se me hace la boca agua, jeje. Aunque el traductor de google es un verdadero desastre :( , con decirte que me ha traducido el título como galletas de espinacas y limón, jajajajaja, y yo pensando nooooo, están muy blanquitas para contener espinacas. :P.\nUnknown 2018(e)ko urriakren 3(a) 09:54\nZe itxura goxoa!!. Oso ideia ona espelta erabiltzea gailetak egiteko.\nProbatu egingo det egiten galleta hauek.\nDiana Moriel 2018(e)ko urriakren 5(a) 16:35\nMmm! Que ricas galletas, me podria llevar una para mi cafe?\nKatrina maskarak halloweenerako\nPaketatze Polita: gailetak biltzen


Gernikako Bakearen Museoak 2020ko bisitarien jatsiereari eutsi deutso - bizkaie.biz\nGernikako Bakearen Museoak 2020ko bisitarien jatsiereari eutsi deutso\nBizkaie! 2021-01-04 08:25 Kulturea\n2019ko 53.122 bisitarietatik 13.065era joan da da 2020. urtean.\nSektore guztientzat – eta bereziki turismoaren eta kulturaren sektorearentzat (ahaztu handiak) – izandako urte larri honen ondoren, Gernikako Bakearen Museoak 2020ari amaierea emon deutso, bisitari kopuruaren jatsiera handiari ahalik eta ondoren eutsiz. 2019ko 53.122 bisitarietatik 13.065era joan da da 2020 honetan. COVIDek erabateko eragina izan dau eta, horren ondorioz, museoa zarratuta egon behar izan da martiaren erdialdetik maiatzaren amaierara arte, hainbat aldiz mugatu jakolarik edukierea zerbitzu guztietan.\nHainbesteko eragozpenak ez dau geldiarazo Bakearen Museoko taldearen lana eta, halan eta guztiz be, oso aktibo jarraitu dau, berehala ezarri zitualarik edegiteko beharrezko segurtasun-neurri guztiak, 2020ko bagilaren 1ean ateak barriro edegi zituan.\nBakearen Museoak 2020an eskainitako proposamen eta zerbitzu guztietatik, honako honeek nabarmendu behar dira:\n1. Museoko zerbitzuak mundu digitalera egokitzea. Pandemiaren erronkearen aurrean, museoa azkar eta bizkor egokitu zan bere zerbitzu eta proposamen asko mundu digitalaren bidez konpartiduten (webgunea eta sare sozialak), Museoa etxean izeneko jarduera-programa zabal bategaz. Horren ondorioz, Gernikako bonbardaketea be ospatu egin zen sareen bidez (Ezin izan baitzan ikusi). Informazino gehiago hemen.\n2. Kanpoko ibilbide gidatuak Memoritour Gernika Kanpoko lau ibilbide gidatu (Babeslekuen ibilbidea, Gernika berreregiteko ibilbidea, Picasso eta Guernica ibilbidea eta Monumentuen eta memoriaren ibilbidea) Gernikako ondare sinbolikoa ezagutzeko. 2020an, egunean 9 ibilbide baino gehiago eskaini dira hainbat hizkuntzatan. Eukiera mugatuagaz (5 persona ibilbide bakotxeko), ibilbide asko egin dira, 381 ibilbide eta 2.657 persona baino gehiagok parte hartu dabe.\nGainera, hiru ibilbide gidatu berezi barri sortu eta eskaini ditue, oso harrera ona izan dabelarik:\n- Ibilbidea Errepublika garaiko eskoletatik guerra ostekoetara: Gernika- Lumoko adibidea urrian zehar (Ondarearen Europako Jardunaldiak).\n- Gernikako kanposantua, Gerra Zibilaren lekuko ibilbidea zemendian.\n- Gernikako emakumeak: XX. mendeko aldaketak beren bizipenen bidez ibilbidea zemendian eta abenduan.\n3. Gernikako Bakearen Museoak proiektu barriak jorratzen jarraitu dau, besteak beste, MIGRAID Infancia y ayuda humanitaria en las guerras proiektu europarra, UNED (Espainia), EUROM (Espainia), IC-MEMO; Fossoli Fundazinoa (Italia), Izieuko Memoriala (Frantzia), Historiaren Museo Nazionala (Eslovenia) eta Terezin Museoa (Txekiar Errepublikea) 2020 eta 2021 ean landuko dira zenbait tailer, erakusketa virtual eta aldi baterako bat baita amaierako kongresua eta argitalpena be.\n4. Hezkuntza-baliabide eta baliabide didaktiko barriak Online egiteko prestakuntzea.\n5. Museoaren erakusketa iraunkorra, asteko egun guztietan edegita.\n6. Oroimenerako binetak aldi baterako erakusketea (2020).\n7. Erakusketa bibliografiko barri bi (Eusko Jaurlaritzea erbestean eta Komikiak eta Gerra Zibila).\n8. Gernikako bonbardaketeari buruzko Dokumentazino Zentroak ikertzaileei arretea emon eta funtsak katalogetako zerbitzua.\nUrtero egiten dauen legez, Gernikako Bakearen Museoa 2021eko urtarrilean mantentze-lanak egiteko izarratuta egongo da eta barririo edegiko ditu bere ateak proposamen, zerbitzu eta proiektu barriakaz, 2021eko zezeilean.


pisu - Vilassar de Dalt (Polideportivo)\npisu - El Masnou (Centro)\netxea - Cabrils (Can Valls)\netxea - Vilassar de Dalt (Cisa)\netxea - Vilassar de Dalt (Santa Maria)\netxea - Vilassar de Dalt (La Cisa)\npisu - Vilassar de Mar (Centro)\nAparkalekua - Premiá de Mar (Salle) , Eraikitako azalera 10m2, 200 Itsasora distantzia.\npisu - Mataró (Rocafonda) , Eraikitako azalera 66m2, 3 Gelak, 1 bainugelak.\nMerkataritza-lokala - Premiá de Mar (Centro) , Eraikitako azalera 48m2, 500 Itsasora distantzia.\nMerkataritza-lokala - Mataró (Cerdanyola) , Eraikitako azalera 104m2, Itsasora distantzia 2 Km..\npisu - Mataró (El palau) , Eraikitako azalera 68m2, 4 Gelak, 1 bainugelak, 800 Itsasora distantzia, Kanpoko guztia.\nMerkataritza-lokala - Premiá de Mar (1ª Linea de Mar) , Eraikitako azalera 98m2, 1 bainugelak, 600 Itsasora...\nSalmenta 106.383 €\npisu - Mataró (Rocafonda) , Eraikitako azalera 68m2, 3 Gelak, 1 bainugelak, Itsasora distantzia 2 Km..\npisu - Mataró (La llantia) , Eraikitako azalera 76m2, 2 Gelak, 1 bainugelak, Itsasora distantzia 2.5 Km..\npisu - Mataró (Cerdanyola) , Eraikitako azalera 95m2, 3 Gelak, 1 bainugelak, Igogailua.\nBeheko solairua - Mataró (Rocafonda) , Eraikitako azalera 70m2, 184m2, 18m2, 3 Gelak, 1...


Elizak presa dauka - GARA\nElizak presa dauka\nBadaezpada, Espainiaren egoera tamalgarria nahiko argi ez balego bezala, erresumaren hiriburuko kardinalak, Rouco zorrotzak, bereziki laburbildu dio gobernuaren presidenteari -tarteka-marteka presazkoak direnak gogorarazteko kolpetxo batzuk behar dituelakoan-: «Krisi ekonomikoa dugu, langabezia izugarria, ondorioz, bereziki gazteengan. Jaiotzear daudenen bizitza eskubidearen babesgabetasun legala dugu, eta ezkontzari buruzko legeria larriki bidegabea. Familia eta jaiotze-tasari begirako babes egokirik ez dugu, eta kalitatea hezkuntzari dagokionez, etorkizuna hezkuntza horren araberakoa izango dela kontuan hartuta, urria baino urriagoa da».\nRouco berera. Egungo panorama errepasatzen hasita, gobernuak egiteko dituen etxeko lanen zerrenda amaigabea lehentasunen arabera ordenatzen laguntzea erabaki du, Rajoyrengandik keinuak baino ekintzak nahi dituelako. Disimulu hutsaletan jardun barik, kardinalaren agendan, gorriz eta azpimarratuta, gobernuaren zenbait politiketan eragitea dago. Elizari interesatzen zaizkion gaietan, alegia, homosexual eta heterosexualen eskubide parekidetasuna oztopatzea, emakumea bere gorputzaren jabe bakarra izan dadin eragoztea, familia bat eta bakarra defendatzea eta, etorkizunean Elizak biziraun dezan, berak markaturiko doktrinaren arabera biziko direnen hezkuntza jakina bermatzea. Rouco berera, ustekaberik gabe. Badirudi homosexualen ezkontzei dagokienez jai duela. Rajoyk argi dauka gai hori nahasten jarraitzeak ez duela inolako zentzurik, bai jendartean, bai bere alderdiaren beraren baitan, onarpen eta babes handia jaso baitu, Auzitegi Konstituzionalaren epai irmoa barne, eta, beraz, berari gustatu ala ez, ez dauka jada eskubidea dena ukitzeko inolako interesik.\nBeste gauza bat abortua da, a bai, abortuaren kontu amaigabe eta konplikatua. Eta, batik bat, zatitzailea. Izan ere, homosexualen ezkontzekin -ez, ordea, adopzioarekin- ez bezala, abortuarekin oraindik bada etekinik lortzea jendarte honetan. Betiere eskubide talkaren haritik tiraka: emakumearen erabakitzeko eskubidea, batetik, nasciturusaren bizitza eskubidea, bestetik. Jakina, bizitza eskubide oinarrizko eta besterenezina nagusitzen da; bizitza hori infernu hutsa izan daiteke, bizitza horrek bere kabuz aurrera egiteko ezintasuna izan dezake, bizitza horrek beste bizitza bat honda dezake, psikologikoki, fisikoki... berdin dio. PPri, Eliza katolikoari, bizitzaren aldeko plataforma horiei, bost axola. Hemen presazkoa dena familiak egitea da, eta familia horiek patroi berari jarraiki hazi eta bizitzea. Eta beste guztia, besteak beste, emakumeon burujabetasuna, berdintasunaren aldeko jendartearen borroka, jendarte horren beraren iritzi nagusia, egun errealitatea lazten ari diren beste hainbeste kontu konpondu nahia... muturreko feminismoa, asaldura soziala, kaosa eta desordena, Roucok ordezkatzen duen erakunde erlijioso horren begietarako, eta beste askorentzako. Hau guztia, gainera, ustezko estatu laiko batean. Non, antza, harremanak eta lankidetza izatea autoritarismo eta inposizioarekin nahasten duten batzuek, eta besteek hori onartu, otzan-otzan.


Karla Lekuona zelaian euriak ez zuen lagundu | El Diario Vasco\nOiartzunKarla Lekuona zelaian euriak ez zuen lagundu\nKarla Lekuona zelaian euriak ez zuen lagundu\nIribarren jokalaria baloiarekin jokaldi batean. / BASTEROBERRI\nBigarren Mailako taldeak 1-2 irabazi zuen Gasteizen eta Ohorezko Erregionalek 0-1 galdu etxean\nBASTEROBERRI OIARTZUN. Martes, 14 noviembre 2017, 00:21\nOhorezko Erregionaleko taldeak larunbat arratsaldean jokatu zuen Karla Lekuona zelaian. Ez zuen eguraldia lagun izan. Karla Lekuona zelaia, euriarekin, pu-tzuz eta lohiz bete zen. Zelaia txarrera ohituta badaude ere oiartzuarrak, ez zen erraza izan baloia mugitzea. Ongi jokatu zuten, baina ez zen baloia atean sartzerik izan. Hernaniarrek, berriz, baloia oiartzuarren atean sareratzeko zortea izan zuten. Horrela, asteburu honetako hiru puntuak Hernani aldera eramanez.\nBigarren Mailako taldea Gasteizen aritu da Alavesen kontra. Ez zen partida erraza izan, hasi eta berehala kontrako gola jaso baitzuten. Horren aurrean, kikildu beharrean gogor erantzun zuten oiartzuarrek. 35. minutuan Estik gola sartu zuen. Eta gol horren ondoren indarrak hartu eta bigarren zatian sartu zuten bigarren baloia gasteiztarren atean. Honenbestez, 1-2koarekin garaipen garrantzitsua lortu zuten.\nPreferenteen taldeak garaipena lortu du Martuteneren aurka etxean, 3-2koarekin. Ohorezko gazteek 2-3 irabazi zuten Hernanin. Lehen gazteek Hondarribia garaitu dute 3-1ekoarekin. Ohorezko kadeteek 1-2 galdu zuten Hernaniren kontra etxean. Oiartzungo kadeteen taldea Pasaiak garaitu zuen 0-3. Ohorezko haurrek Hondarribiaren kontra jokatu zuten, ez zuten irabazterik izan, 0-2koarekin bukatu zen. Lehen haurren kategorian Trintxerpearrek 16 eta oiartzuarrek 0. Haur txikiek banako berdinketa Mariñoren kontra. Areto futbolean 4-0 irabazi zuen OKEko taldeak Tellatuberriren kontra. Power Rangers taldeak Aurrera taldea hartu zuen Elorsoro Kiroldegian, 4-7 galdu zuten. Miren Tabernak Laskorainen kontra jokatu zuen kanpoan, 5-1 galdu zuten. Euskal Ligako neskek 3-5 galdu dute etxean Goierrigorri taldearen kontra. Territorialeko taldeak 6-1 galdu zuten Lezon, Allerruren kontra. Ohorezko neska kadeteek Mariño garaitu zuten Irunen, 0-1. Kadeteek Sporting Herreraren kontra egin zuten, 3-1eko garaipena lortuz. Haur 8 ko neskek 16 gol sartu zizkioten Allerruri, lezoarrak hutsean geratu ziren. Alebinek Astigarrako taldea garaitu zuten 3-1.\nInspiratzaileak programaren barruan ekonomia zirkularra\nErraldoiak sortzeko tailerra gaur, Soinuenean\nHaurtzaro Ikastolak Kalitate Eredu Integratuaren akreditazioa jaso du Pilotako euskal selekzioa Oiartzunen entrenatzen


Eta lehertu egin zen | Kultura | Berria\nUDAKO SERIEA. Nola sortu genuen... (III) 'Kolpez kolpe'. Fermin Muguruza eta Kaki Arkarazo\nKortaturen estudioko hirugarren eta azken diskoa; euskara hutsez ondutako lehena; musika ezpal anitzez osaturiko enbor sendoa. Soinu eztanda bat. Sonoritate berrietarako oinarria.\nFermin Muguruza eta Kaki Arkarazo, Irungo Mosku auzoan, iragan uztaileko goiz batez. JON URBE / ARGAZKI PRESS\n2015eko abuztuak 27 - Irun\nOrdurako, Kortatuk bazuen bide bat egina; Kortatu (Soñua, 1985) eta El estado de las cosas (Soñua, 1986) lan luzeak argitaratuak zituen; Euskal Rock Erradikala (RRV) boladan zegoen, eta Irungo hirukoa gidari ikurretako bat zen; Zu atrapatu arte, Sarri Sarri eta La línea del frente-ren gisako kantuak ereserki modukoak bilakatuak ziren... Geldi zitekeen bertan goxo, lortutako estatusean eroso, musikaren alde errebeldean baina arrisku artistikoaren eremutik kanpo. Jarrera hura ez zetorkeen bat muguruzatarren bizi eta musika izpirituarekin, ordea. Lan bakoitzarekin urrats bat egitea zuten xede, edo behintzat zerbait desberdin proposatzea, bilakaera bat zedarritzea...\nKantu berriak buruan zituzten Fermin Muguruzak (gitarra eta ahotsa), Iñigo Muguruzak (baxua eta ahotsa) eta Treku Armendarizek (bateria), baina kantu haiek nola jorratu, bakoitzari zer eman... Horra haien kezka. «Ordurako, erreparatzen genien disko baten produkzio kontuei; esaterako, Elvis Costellok The Poguesekin eta The Specialsekin egindako lanetan. Hasi ginen ikusten zer garrantzi zuen produkzio lanak», gogoratu du Fermin Muguruzak, Irungo Mosku plazako Eskina tabernako terrazan eserita. Miresten zituen Costelloren ekoizpenak, baina gerturago ere bazeukan lan hori egin zezakeen norbait begiz jota. «M-ak jarraitzen genuen. Lehen diskoa bagenuen, baina guretzat mugarria bigarrena izan zen, Emeak eta Arrak. Jada ikusten zen Kaki el puto amo zela».\nKaki Arkarazoz ari da, jakina. Hilabete batzuk egin dituzte elkar ikusi gabe, eta besarkada estuz egin diote diosala elkarri. Eseri aurretik, Quebecetik etorritako musikari talde bat agurtu dute, Irunen goiz-pasa egiten ari dena. Arkarazok hartu du hitza produkzio hitza entzun orduko. «Euskal Herrian ez zegoen ohiturarik produkzio artistiko bat egiteko, preprodukzio bat egiteko, konponketak prestatzeko, kantu bakoitzari berea emateko...».\nEz ziren urrunekoak aurretik ere, ez denboran, ez espazioan. Baina bazeuden desberdintasunak. «Euskal munduturik» zetorren Kaki Arkarazo (Lazkao, Gipuzkoa, 1961). «Etxean euskal kantari guztiak entzundakoa nintzen: Laboa, Lete, Lertxundi... Eta, bestalde, abangoardiako musikaren zalea nintzen, eta musika beltzarena, soularena batez ere». Fermin Muguruza (Irun, 1963) eta Kortatu punkaren mundu erdaldunetik zetozen, aldiz. Baina, bazituzten elkarguneak ere; musika ulertzeko modua, beste ororen gainetik; musika industria nagusitik aldendutako bide propioa jorratzekoa eta «burmuin irekikoak» izatekoa, batez ere.\n«Ez ginen erro berekoak, nahiz eta kointzidentziak bagenituen, jakina, baina elkartzean gertatzen dira halako sorkuntza leherketak. Oso gauza diferenteak batu genituen, baina adostasun batera heltzean... pum! lehertzen da», dio Arkarazok. Lehertu zena Kolpez kolpe diskoa izan zen, Kortaturen estudioko hirugarren eta azkena. Arkarazo M-ak taldeko kidea zen orduan. Muguruzak, ohi duen memoria apartekoz, honela gogoratu du: «Kakiri deitu nion, eta baietz esan zidan, oso gustura egingo zuela, eta entsegu batera etorriko zela aurrez. Entsegura ez zen azaldu bera bakarrik, gitarra alboan hartuta baizik. Anplifikatzaile bat ere ekarri zuen. Entxufatu zituen, eta gurekin batera hasi zen jotzen. Zer jarrera, zer inplikazioa! Hor esan nuen: 'Bua! Asmatu dugu honekin'. Are gehiago, diskoa amaitu eta bira hasi orduko Kortaturen laugarren kide bilakatu zen».\nZuzeneko lehen harremana 1985eko maiatzean izan zuten Muguruzak eta Arkarazok, horrek ETBn aurkezten zuen Popazoro musika saioan. «Zuzenean jotzen zuten taldeek. Denetarik egon zen saio hartan. Duncan Dhu, Tortura Sistematika, BAP!!... Horrelakorik ez da gero errepikatu telebistan. Kortatukoak etorri ziren, eta bertako langileak ere aztoratu ziren. Todos al suelo que viene Barrionuevo abestu zuten [barreak]. Orduan ez zegoen goiko kontrolik, eta gu eskapatu egiten ginen...». Muguruzak beste xehetasun bat: «Kakik esan zidan gitarraren soinua zaindu behar nuela, telecasterra nuelako, twin reberv-a eta ez dakit zer... Guri orduan abiada eta bolumena inporta zitzaigun, dena topera [barrea]... Pentsatu nuen: 'Putaseme hau'; baina ttaka hartu nion mezua...».\nKortatuk «esperientzia txarra» izan zuen bigarren diskoaren grabaketa eta soinuarekin (El estado de las cosas). «Cesar Ibarretxe teknikariarekin borroka handiak izan genituen. Eraman genion Black Flagen Damaged diskoa eredu gisa, guretzako sekulakoa zena, eta esan zigun hura gaizki grabatua zegoela. Hortik aurrera...». Soinuarekin ez ziren behar bezain gustura geratu, nahiz eta kantuak oso zituzten gogoko. «Hor jada argi geratzen da M-ak taldearekin genuen harremana. Xabier Montoiak abestu zuen 9 zulo kantuan, eta Montoia guretzat kristorena zen».\nKolpez kolpe-rako beste zerbait nahi zuten.«Kolorea eman nahi izan nion disko horri. Punkaren esparrutik zetozen, baina bazuten joerak irekitzeko nahia eta ahalmena. Punkaren osteko estilo guztiak entzuten zituzten. Redskinak, soula, reggaea, lehen hip-hopa, Public Enemy... Horri guztiari aberastasuna ematea zen nire egitekoa; oinarrizkoa beraiek zekarten. Baina, ordu arte, teknikariek, aukerak zabaldu baino gehiago, mugatu egiten zituzten. Kolpez kolpe-n denetarik dago; ordura arteko eredu guztiak puskatzen dira», gogoratu du Arkarazok, harrotasunez. Eta Muguruzaren errematea: «Bai; haize sekzio indartsu bat dago, esaterako. Aurreko lanean Josetxo Silguero zegoen saxoa jotzen. Oraingoan, Josetxoz gain, Mikel Valcarlos, Javi Silguero eta Juan Antonio Diez daude haize instrumentuetan; gero horiek berak egongo dira M-ak-en Barkatu Ama-n».\nDenetik zegoen, bai. Kolpez kolpe kantuaren introan agertzen diren aizkorakadak eta arnas ufaldiak Joxe Mari Olasagastiri grabatu zizkion Arkarazok berak Tolosako zezen plazan, Mindegiaren aurka egindako lehia batean: «Euskadi Irratian ari nintzen lanean, eta handik hartutako mikrofonoekin joan nintzen igande goiz batez. Pentsa ezazu zer-nolako motibazioa genuen!». Denboraren menpe kantuan Pello Gaztelumendiren motor zarata ageri da, eta, gauzak zer diren, pasartea aipatu eta gutxira igaro da hura Muguruza eta Arkarazo eserita dauden lekutik. Irriz eta besarkadaz agurtu ditu biak. Eta kolaborazio gehiago ere bai: Jul Bolinaga Yul-en (RIP) gitarrarena Makurtu gabe-n, Mikel Insausti The Covers taldeko kidearen koruak Denboraren menpe-n, Angel Valdesen perkusioak, Jabier Muguruzaren eskusoinua... eta biontzat berezia den kolaborazioa, Mikel Laboaren ahotsarena Ehun ginen-en. «Asko jarraitzen gintuen; kontzertuetara joaten zen. Bere belaunaldikoekin baino harreman gehiago zuen gurekin, gazteagoekin. Gauzak jakiteko interes berezia. Proposatu genion M-ak en Ehun ginen-en bertsioan ahotsa sar zezan, eta lehenengoan egin zuen , oso ukitu berezia emanez, nahiz eta bera ez zen gustura gelditu; hain zen umila...».\nMusikaren esparruan «asko» eman zien Arkarazok, eta harentzat ere aitzindaria izan zen lan hura: «Askatasun guztia eman zidaten, eta, haize instrumentuak sartu behar bagenituen planoz kanpo, ba, sartzen genituen...». Muguruzak aitortu du Arkarazoren beste ekarpen bat ere, «oso inportantea»: euskal mundura gerturatzearena, hain zuzen ere. «Hasieratik esaten genuen euskaraz ikastean disko bat osorik egingo genuela euskaraz. Eta aipatuko da euskararena elementu ideologiko modura, batez ere, baina bazegoen elementu musikal bat ere, eta horretan asko lagundu zigun Kakik. Euskaren musikaltasuna hor zegoen. Euskaldun berriak ginen eta Kakik nahi zuen hori igartzea. 'Horrela hitz egiten dute, horrela kanta dezatela'. Eta igarri egiten da». Gainera, Arkarazoren bidez astero idazten baitzuen disko baten erreseina, Argia aldizkariko jendea ezagutu zuten, Mikel Antza eta Josu Landa idazleak, besteak beste. Landarena berarena da diskoari izenburua ematen dion kantuaren letra, eta Antzarenak dira Ehun ginen eta Makurtu gabe. Etxerat! eta Platinozko sudurrak, berriz, Fermin Muguruza eta Antzaren artean osatuak dira.\nBai Muguruzari eta bai Arkarazori diskoa osotasunean ondo dagoela iruditzen zaie, berriki entzun ahal izan baitute berriz ere. Muguruzak Yulen omenezko kontzertuan parte hartu zuen, ekainaren 27an, Arrasaten, eta Makurtu gabe kantua «berrikasi» behar izan zuen. «Azkenean disko osoa entzun nuen, eta lehen bi kantuak asko gustatzen zaizkit, korronte elektrikoa sartzen zait gorputzean After Boltxebike entzun orduko. Etxerat! gerora ere beti egon da nire errepertorioan, oso erritmo bizia duelako eta indar sinbolikoa ere bai». Arkarazori gustatzen zitzaion After Boltxebike zuzenean jotzea, baina ez zen gustura geratu grabaketako soinuarekin. «Tira, produktorearen kontuak dira horiek».\nBiak ados dira bi kontutan. Baga: ondoren etorriko zen Negu Gorriak bestelako proiektua zen erabat, «nahiz eta hazi bat bazegoen». Eta biga: egun modan dagoen arren diskoak osorik zuzenean eskaintzea, ez lukete halakorik «inondik inora» egingo Kolpez-Kolpe-rekin. Arkarazo: «Entzun nahi duenak hor ditu diskoak». Muguruza: «Pikutara halako modak!».


Bilbobusek zerbitzu berezia jarriko du igandean Bilbao Arenara joateko - Deia\nBilbobusek zerbitzu berezia jarriko du igandean Bilbao Arenara joateko\ndeia.eus | bilbao 08.05.2022 | 16:34\nBilbobusen linea bereziaren mapa. B. U.\nBilbobusen linea bereziaren mapa.\nBilbao Basketen partiduetan egin ohi duen bezala, Bilbobusen zerbitzu berezi bat jarriko du igande honetan Bilbao Arenan ospatuko den Final Four Basketball Champions League 2022aren finalera joateko. Neurri honekin, Bilboko Udalak zaleen artean garraio publikoaren erabilera sustatu nahi du. Linea berezi hau Plaza Biribilaren ingurutik irtengo da.\nHorrela, bada, ostiralean, Final Four Basketball Champions League 2022 delakoaren kariaz, 17:00etan eta 20:00etan, E7 linea Plaza Zirkularretik 10 minuturo irtengo da partida hasi baino ordubete lehenagotik Bilbao Arenara (hau da, 16:00etik eta 19:00etik aurrera). Partidak amaitzean, bestalde, autobusak Bilbao Arenatik (Askatasuna/Parkea) abiatuko dira Plaza Biribileraino, Erriberako Merkatutik eta Areatzako zubitik igarota. Zerbitzu hori ere 10 minututik 10 minutura emango da geralekuan jendea geratzen den bitartean.\nInformazio gehiago eskura daiteke geralekuan, 010 informazio-telefonora deituz edo Bilboko Udalaren webgunean.


«Bizkaiko 'breaker' onenak gara eta Euskadiko talde onena egin dugu» — dantzan.eus\nHemen zaude: Hasiera › Hemeroteka › «Bizkaiko 'breaker' onenak gara eta Euskadiko talde onena egin dugu»\n«Bizkaiko 'breaker' onenak gara eta Euskadiko talde onena egin dugu»\nAsier Miguelez Style Fusion taldeko break dantzaria\nZelako esperientzia izan zen larunbatean Bilboko Euskalduna jauregian egindako erakustaldia?\nSoinua joan zen koreografia egiten ari ginela. Eszenatokitik irten egin behar izan genuen. Han utzi genituen buruko kaskoa eta beste gauza batzuk. Eta itzuli ginenerako kendu egin zizkiguten. Ez genituen aurkitu eta haiek barik egin behar izan genuen gure erakustaldia. Argi fokuek ere ez ziguten lagundu. Ez genuen gustura egin. Baina, beno, itzela da guretzat esperientzia. Lehiaketa gutxi dago hemen, eta garrantzitsua da lehiaketa hori. Gainera, handia da Espainiako eta atzerriko taldeen arteko diferentzia, eta pozgarria da gu Europako onentsuenen alboan izatea. Nabarmentzekoa da publikoaren erantzuna ere. Hunkigarria. Txalo zaparradak...\nOrain dela sei bat hilabete sortu zenuten Style Fusion. Zelan eta zein helbururekin?\nLuzea da historia. Bizkaitarrak gara, baina ez herri batekoak. Barakaldokoak, Portugaletekoak... Bakoitza talde batean zegoen lehen. Baina taldekide batzuek ez zuten Bizkaitik kanpoko lehiaketetara joan nahi. Hala, lehiaketa gehiagotan parte hartu nahi genuenok, talde batekoak eta bestekoak, batu egin ginen. Gustura ibili eta taldea sortzea erabaki dugu. Sei gara: Alex Barrenetxea, Iñaki Erkoreka, Ethan Lopez, Gorka Uceda, Iñaki Lopez eta ni.\nZelako maila lortu duzue?\nBizkaiko breaker onenak gara, eta Euskadiko talderik onena osatu dugu. Talde moduan ez dago gurea bestekorik Euskadin. Bakarka, ostera, badaude break dantzari on gehiago. Gasteizen, adibidez, badago bat oso ona.\nTaldean eta bakarka. Desberdina da?\nBai. Bakarka trikimailuak eta potentzia nabarmentzen da gehiago. Taldean sinkronizazioa da zailena. Elkarrekin egitea pausoak eta mugimenduak. Ispiluaren aurrean eginez ikasten dugu, edo bideoan grabatu eta gero ikusiz. Ainhoak zuzentzen digu.\nAinhoa Zamora da taldeko koordinatzailea. Dantzari klasiko eta garaikidea da bera. Zelan uztartu dituzue modalitate bateko eta besteko pausoak?\nGaldakaoko txapelketa batean ezagutu genuen elkar. Guk bere ikasleei break pauso batzuk irakustearen truke, berak guri koreografia egitea adostu genuen. Hala, dantza klasiko eta garaikideko pausoak erakutsi dizkigu Ainhoak, eta guk break pausoak sartu ditugu.\nBide berri bat da zuen koreografiaren izenburua. Bederatzi minutuko erakustaldia. Eta entseguetan, zenbat ordu?\nAsko. Aste Santuko bost jaiegunetan, adibidez, hasi goizeko hamarretan eta iluntzeko zortziak arte ibili gara.\nBilbon, Errekaldeko Kukutza gaztetxean egiten ditugu break danceko akrobaziak, eta dantza klasiko eta garaikideko pausoak Ainhoaren Bilboko aretoan. Taldekako entseguetatik aparte, norberak bere kontura egin behar izaten ditu ariketak.\nKalean sortutako dantza da break dance. Zelan hasi zineten zuek?\nInterneten bitartez ezagutu dugu. Ordenagailuan atzerritarren erakustaldiak ikusiz. Hain ikusgarriak direnez, lotu egiten zaitu. Erakargarria da. Ikusi eta hasi. Ni orain dela urte bi. Bakarka hasieran, eta gero beste batzuekin. Hemen ez da kalean asko ikusten. Madrilen, adibidez, metroko geltoki baten elkartzen dira. Egunero. Bartzelonan ere badago non elkartu. Hemen, ostera, ez daukagu elkartzeko leku jakin edo ezagunik. Hori ez da onuragarria.\nZergatik da garrantzitsua break dantzariak elkartzeko leku jakinak izatea?\nAskoz gehiago landuko genukeelako gure ahalmena. Trebetasun handiagoa lortuko genuke. Ahalegindu gara guztiok leku baten elkartzen. Baina ez dugu gustuko leku perfekturik aurkitu. Ahaleginduko gara.\nZaila da break dance egitea?\nBai. Taldeko lagun guztiok ibili gara kirol talderen baten: aretoko futbolean, eskubaloian... Onak izan gara. Nabarmendu ere egin gara. Break dancen, ostera, ez gara hain nabarmenak.\nZergatik da zaila?\nFisikoki bikain egon behar duzu. Oso ondo. Baina indartsu ere bai. Eta ezinbestekoa da bien arteko oreka. Izan ere, indartsuegi bazaude, elastikotasuna gal zenezake; eta alderantziz. Ahalegin handia egin behar da. Entrenamenduen bitartez, batez ere.\nDieta berezirik egiten duzue?\nEz. Berezirik ez. Baina, jakina, zaindu egin behar da jatekoa ere.\nHainbeste jirabuelta eginda, lesiorik izan duzue inoiz?\nBai, izaten ditugu. Oraintsu apurtu dut hortz bat. Ukondoak eta belaunburuak ere erraz mindu daitezke babesik erabiltzen ez bada. Breaker askok, gainera, ilea galtzen dute buruko leku batzuetan, buruarekin eta babesik barik egiten dituztelako buelta batzuk.\nEuskalduna jauregitik nora? Zein izango da zuen hurrengo ekitaldia?\nLehiaketa txiki batzuetara joango gara. Baina hurrengo garrantzitsuena Espainiako Txapelketa izango da. Uztailean. Madrilen.\nEuskaldunako koreografia bera egingo duzue?\nAntzekoa, baina ez da berdina izango. Gustura gaude obrarekin. Baina gauza batzuk aldatuko dizkiogu: musika, amaiera, eta, beharbada, hasiera ere bai...\nBizi daiteke break dance egitetik?\nEz, hemen, ez. Atzerrian badaude batzuk. Frantzian, adibidez: Pokemon, Wanted... Eta Korean, Expression...\nGustatzen zaigulako. Eta erakustaldian onena izateko norgehiagoka ere gogoko dugulako.\nKultur mugimendu garaikideak\nHip-hoparen barruko espresiobideak eta kaleko beste kultur adierazpideen erakusleiho izan da Bilbo\nGazteek kalean sortutako kultur mugimendua da hip-hopa. Ameriketako Estatu Batuetan du jatorria, 60ko hamarkadan, auzo baztertuetan. New Yorkeko Bronxen, adibidez. Lau dira hip-hoparen zutabeak: rap kantaria, disko jartzailea (DJ), break dance dantza eta grafitia. Musika, dantza eta arte plastikoak. Kalean sortutako kultur adierazpidea da. Baina sektario izatetik gizarte garaikidearen kultur ondare izatera igaro da. Kaletik antzokietara eraman dute zenbait lekutan. Bilboko Euskaduna jauregira, adibidez. Break on Stage (break-a agertokian) jaialdia egin zuten larunbatean, Arriola kultur aretoak antolatuta. Hip-hopetik aparte, gainera, kaleko beste kultur espresiobide batzuen erakusleiho izan zen.\nTxiki geratu zen Euskalduna. Arazo tekniko batzuk kenduta, ikusgarria izan zen. Ikusleek gogotik jo zituzten txaloak. Europako talderik onentsuenak izan ziren break dance lehiaketan. Parisko Phase T taldeak irabazi zuen. Pauso berritzaileak eskaini zituela nabarmendu dute antolatzaileek. Alemaniako Style Crax geratu zen bigarren, Londresko Flowzaic hirugarren, eta Granadako Arcopom laugarren.\nAlberto Pardo Extremo (Zaragoza, Espainia, 1981) izan zen epaimahaian. Break dance dantzaririk onenetakoa da, gaur egun. Profesionala. Munduko hainbat lekutan egin du dantzan. Rafael Amargo dantzari flamenkoaren konpainiarekin ere badabil. Antzoki asko ezagutzen ditu. Asko gustatzen zaio Euskalduna jauregia. Larunbatean arazo tekniko batzuk izanari «penagarria» deritzo. «Baina halabeharrez sortu ziren. Izan ere, ondo antolatuta zegoen guztia», gehitu du.\nOztopoak salbu, Extremoren iritziz, «ona» izan zen erakustaldien maila. Txalogarria iruditzen zaio antolatzaileek urtero egiten duten ahalegina. Izan ere, Euskal Herrian, oraindik ere, ez dela oso kultura ezaguna nabarmendu du. «Madrilen eta Bartzelonan sona handiagoa du; baina, beno, Bilbon ere badaude taldeak, gero eta gehiago». Astiro bada ere, gero eta entzute handigoa du alde guztietan. «Gero eta leku gehiagotan ikusten da: musika bideoetan, iragarkietan, telebistan...».\nArropa edo janzteko estiloarekin ere lotu izan dute hip-hopa. «Baina ez dago zertan praka handiekin eta Ameriketako Estatu Batuek asmatutako jantziekin jantzi», nabarmendu du Asier Miguelez break dantzari bizkaitarrak. «Bakoitza bere erara jazteko libre da». Dena dela, hip-hoparen lau zutabeei bosgarren bat gehitu izan diotela azaldu du Extremok: Beatboxing delakoa.\nAhotsarekin erritmo doinuak egitea da Beatboxing-a. Rap edo hip-hop musikaren perkutsio doinuak egitea. Euskalduna jauregian egin zuen erakustaldia Bartzelonako Markooz artistak. «Itzela», azpimarratu du Extremok. «Hori egiteko ere, gogor ekin behar da, break dancearen antzera».\nKaleko kulturaren barruan, beste hainbat adierazpide erakutsi zituzten Euskaldunan; hala nola bizikleta eta skate saioak. Txalo asko entzun zituen Madrilgo Vicky Gomezek bizikletarekin egindako akrobaziengatik. Eta Bizkaian irristatzaile trebeak daudela erakutsi zuten Alain Goikoetxea eta David Ramos getxoztarrek eta Jose Felix Hormaetxea eta Yuri Bothello bilbotarrek. «Ikusgarria eszenatokia bera ere», azpimarratu du Extremok. Aurten ere, VJ Logela arduratu da eszenaratzeaz eta eszenografiaz. Euskaldunako agertokia itxuraldatu eta txatartegi bihurtu zuten, irristatzeko Half Pipe eta guzti.\nAskotarikoa da kaleko kultur mugimendua. «Hip-hop kulturari lotuta egon edo ez, ondo konpontzen gara gure artean», nabarmendu du Miguelezek.


Ekitaldiak archivo - Txingudiko Gurasoak\nBistaratze modua\t ListMonthWeekDayMapPhoto\n“Volar” filma. Estrenaldia Irunen\n2017-ko urria-ren 26-an · 19:00\nPalmera Montero Gizarte Zentroan, Leandro Agirretxe Plaza,1\nIrun, 20300 + Google Map\n"Volar" , Bertha Gaztelumendik zuzendutako pelikulak, indarkeria jasan duten bederatzi emakumeren testigantzak jasotzen ditu.\n“HATOR MAGIARA” magia ikuskizuna\n2017-ko urria-ren 28-an · 18:00 - 19:00\nTxingudi BHIko areto nagusia, Jaitzubia z/g\nHator Magiara txikienengan pentsatutako ikuskizuna da, ez baitira ikusle soil izango. Barre egingo dute, harrituko dira, magia ikusi eta, garrantzitsuena dena, magia egingo dute. Modu aktiboan hartuko dute parte saioan, emanaldiaren norabidea erabakita ere! AHOLKATUTAKO ADINA: 3-16 urte (haur txikiak heldu batez lagunduta) SARRERA: 2 € (17:15etatik aurrera erosi ahalko dira sarrerak)\n“Nur eta herensugearen tenplua” filma\n2017-ko abendua-ren 16-an · 17:00 - 18:15\nNur bere gurasoekin batera Larrabetzutik Txinara joan da bizitzera. Bertan, lagun berriak egin ditu eta beraien lagunen urtebetetzea ospatzera jolas parke erraldoi batera joango dira. Kuadrilako lagun bat aldendu eta bere bila abiatuko dira Nur eta bere lagunak baina bidean labirinto batean murgilduko dira eta bertatik ateratzeko buruhauste ugari izango dute gazteek. SARRERA: 2 € (16:15etatik aurrera erosi ahalko dira) AHOLKATUTAKO ADINA: 3-12 urte (haurrak heldu batez lagunduta) IRAUPENA: 65 min.\nOlentzerorekin ateratzeko gabon kanten entsegua\n2017-ko abendua-ren 16-an · 18:30 - 19:30\nIRAUPENA: 60 min. GABON KANTAK: Olentzero Kas kas atean Hator hator Alaken Din dan don Musika, Partiturak eta hitzak deskargatu\nOlentzero eta kantak 2019/20\n2019-2020 Ikasturterako eusko jaurlaritzako jantoki eta eskola materialerako dirulaguntzak “Bekak”:\n2019-2020 Informazio Orokorra (HH-LH)\nAyamendi Gimnastika erritmikoa